title: 2010/283/: Rozhodnutie Rady z  19. januára 2010 o existencii nadmerného deficitu v Belgicku

text:
               21.5.2010

               SK

               Úradný vestník Európskej únie

               L 125/34

         ROZHODNUTIE RADY
   z 19. januára 2010
   o existencii nadmerného deficitu v Belgicku
   (2010/283/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 6 v spojení s článkom 126 ods. 13 a článkom 136,
   so zreteľom na návrh Komisie,
   so zreteľom na pripomienky Belgicka,
   keďže:

               (1)

               V súlade s článkom 126 ods. 1 Zmluvy o fungovaní Európskej únie sa členské štáty majú vyhýbať nadmernému deficitu verejných financií.

               (2)

               Pakt stability a rastu vychádza z cieľa zdravých verejných financií, ktoré sú prostriedkom na posilnenie podmienok pre cenovú stabilitu a silný udržateľný rast smerujúci k vytváraniu pracovných miest.

               (3)

               V postupe pri nadmernom deficite podľa článku 126 Zmluvy o fungovaní Európskej únie, objasnenom v nariadení Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (1) (ktoré je súčasťou Paktu stability a rastu), sa ustanovuje povinnosť prijať rozhodnutie o existencii nadmerného deficitu. Nariadenie (ES) č. 1467/97 tiež obsahuje ustanovenia pre vykonávanie článku 104 Zmluvy o založení Európskeho spoločenstva, ktorý sa stal článkom 126 Zmluvy o fungovaní Európskej únie. V protokole o postupe pri nadmernom deficite pripojenom k Zmluve o fungovaní Európskej únie sa ustanovujú ďalšie ustanovenia týkajúce sa vykonávania postupu pri nadmernom deficite. V nariadení Rady (ES) č. 479/2009 (2) sa ustanovujú podrobné pravidlá a definície na uplatňovanie ustanovení uvedeného protokolu.

               (4)

               Cieľom reformy Paktu stability a rastu z roku 2005 bolo posilniť jeho účinnosť a hospodárske základy, ako aj zabezpečiť udržateľnosť verejných financií z dlhodobého hľadiska. Malo sa ňou zaistiť, aby sa vo všetkých krokoch v rámci postupu pri nadmernom deficite v plnej miere zohľadňovala najmä hospodárska a rozpočtová situácia. V tomto zmysle Pakt stability a rastu vytvára rámec na podporu vládnych politík zameraných na rýchle obnovenie zdravej rozpočtovej pozície so zreteľom na hospodársku situáciu.

               (5)

               V článku 104 ods. 5 Zmluvy o založení Európskeho spoločenstva, ktorý sa stal článkom 126 ods. 5 Zmluvy o fungovaní Európskej únie, sa od Komisie vyžaduje, aby predložila Rade stanovisko, ak sa domnieva, že v členskom štáte existuje alebo by mohol vzniknúť nadmerný deficit. Komisia s prihliadnutím na svoju správu podľa článku 104 ods. 3 Zmluvy o založení Európskeho spoločenstva, ktorý sa stal článkom 126 ods. 3 Zmluvy o fungovaní Európskej únie, a so zreteľom na stanovisko Hospodárskeho a finančného výboru v súlade s článkom 104 ods. 4 Zmluvy o založení Európskeho spoločenstva, ktorý sa stal článkom 126 ods. 4 Zmluvy o fungovaní Európskej únie, dospela k záveru, že v Belgicku existoval nadmerný deficit. Komisia preto 11. novembra 2009 predložila Rade takéto stanovisko týkajúce sa Belgicka (3).

               (6)

               V článku 126 ods. 6 Zmluvy o fungovaní Európskej únie sa ustanovuje, že Rada by mala zvážiť všetky pripomienky, ktoré si príslušný členský štát želá vyjadriť predtým, ako Rada po celkovom posúdení rozhodne o tom, či existuje nadmerný deficit. V prípade Belgicka toto celkové posúdenie viedlo k záverom uvedeným v tomto rozhodnutí.

               (7)

               Podľa údajov, ktoré oznámili belgické orgány v októbri 2009, sa očakáva, že deficit verejných financií v Belgicku dosiahne 5,9 % HDP v roku 2009, čím výrazne prekročí referenčnú hodnotu 3 % HDP. Plánované prekročenie referenčnej hodnoty sa môže považovať za výnimočné v zmysle zmluvy a Paktu stability a rastu. Deficit predovšetkým vyplynul okrem iného z prudkého hospodárskeho poklesu v zmysle zmluvy a Paktu stability a rastu. Podľa predpovede útvarov Komisie z jesene 2009 sa predpokladá, že HDP klesne v roku 2009 o 2,9 % a v roku 2010 stúpne o 0,6 %. Navyše, takisto na základe predpovede z jesene 2009 sa plánované prekročenie referenčnej hodnoty nemôže považovať za dočasné, lebo deficit sa podľa očakávaní v rokoch 2010 a 2011 pri zohľadnení už dostatočne vymedzených konsolidačných opatrení stabilizuje na úrovni 5,8 % HDP. Kritérium pre deficit podľa ustanovení zmluvy preto nie je splnené.

               (8)

               Hrubý dlh verejných financií neustále klesal zo 134 % HDP v roku 1993 na 84 % HDP v roku 2007. V roku 2008 viedli operácie na stabilizáciu finančného sektora k zvýšeniu pomeru dlhu k HDP na takmer 90 %. Tento pomer preto ostal výrazne nad referenčnou hodnotou 60 %. Podľa údajov, ktoré oznámili belgické orgány v októbri 2009, sa plánuje, že hrubý dlh verejných financií v roku 2009 bude predstavovať 97,6 % HDP. V predpovedi útvarov Komisie z jesene 2009 sa predpokladá, že pomer dlhu sa zvýši približne na 97 % v roku 2009, 101 % v roku 2010 a 104 % v roku 2011. Pomer dlhu nemožno považovať za dostatočne sa znižujúci a približujúci sa k referenčnej hodnote uspokojivým tempom v zmysle zmluvy a Paktu stability a rastu. Kritérium pre dlh podľa ustanovení zmluvy preto nie je splnené.

               (9)

               Podľa článku 2 ods. 4 nariadenia (ES) č. 1467/97 môžu byť v krokoch vedúcich k rozhodnutiu Rady o existencii nadmerného deficitu podľa článku 126 ods. 6 Zmluvy o fungovaní Európskej únie zohľadnené relevantné faktory len vtedy, ak je v plnom rozsahu splnená dvojitá podmienka, že deficit zostane na úrovni blízko referenčnej hodnoty a že jeho prekročenie nad referenčnú hodnotu je dočasné. V prípade Belgicka táto dvojitá podmienka nie je splnená. V jednotlivých krokoch vedúcich k tomuto rozhodnutiu sa preto relevantné faktory nezohľadňujú,

         PRIJALA TOTO ROZHODNUTIE:
   Článok 1
   Z celkového posúdenia vyplýva, že v Belgicku existuje nadmerný deficit.
   Článok 2
   Toto rozhodnutie je určené Belgickému kráľovstvu.

      V Bruseli 19. januára 2010

            Za Radu

            predsednička

         E. SALGADO

      (1)  Ú. v. ES L 209, 2.8.1997, s. 6.

      (2)  Ú. v. EÚ L 145, 10.6.2009, s. 1.

      (3)  Všetky dokumenty týkajúce sa postupu pri nadmernom deficite v prípade Belgicka sa nachádzajú na tejto internetovej stránke: http://ec.europa.eu/economy_finance/netstartsearch/pdfsearch/pdf.cfm?mode=_m2


title: 2005/196/ES: Rozhodnutie Rady z 21. februára 2005 o podpísaní a predbežnom uplatňovaní Dohody vo forme výmeny listov medzi Európskym spoločenstvom a Ukrajinou o predĺžení platnosti a zmene a doplnení Dohody medzi Európskym spoločenstvom a Ukrajinou o obchode s textilnými výrobkami

text:
               11.3.2005

               SK

               Úradný vestník Európskej únie

               L 65/25

         ROZHODNUTIE RADY
   z 21. februára 2005
   o podpísaní a predbežnom uplatňovaní Dohody vo forme výmeny listov medzi Európskym spoločenstvom a Ukrajinou o predĺžení platnosti a zmene a doplnení Dohody medzi Európskym spoločenstvom a Ukrajinou o obchode s textilnými výrobkami
   (2005/196/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Komisia rokovala v mene Spoločenstva o Dohode vo forme výmeny listov medzi Európskym spoločenstvom a Ukrajinou o predĺžení platnosti a zmene a doplnení Dohody o obchode s textilnými výrobkami s Ukrajinou.

               (2)

               S výhradou možného uzavretia dohody k neskoršiemu dátumu by dohoda mala byť podpísaná v mene Spoločenstva.

               (3)

               Túto dohodu je vhodné predbežne uplatňovať od 1. januára 2005 až do ukončenia príslušných postupov pre jej uzavretie podliehajúc vzájomnosti,

         ROZHODLA TAKTO:
   Článok 1
   S výhradou možného uzavretia k neskoršiemu dátumu sa týmto predseda Rady poveruje určiť osobu(y) splnomocnenú(é) na podpis Dohody vo forme výmeny listov medzi Európskym spoločenstvom a Ukrajinou o predĺžení platnosti a zmene a doplnení Dohody medzi Európskym spoločenstvom a Ukrajinou o obchode s textilnými výrobkami v mene Európskeho spoločenstva.
   Článok 2
   S výhradou vzájomnosti sa dohoda vo forme výmeny listov uvedená v článku 1 predbežne uplatňuje od 1. januára 2005 až do ukončenia postupov pre jej uzavretie.
   Text dohody je pripojený k tomuto rozhodnutiu.
   Článok 3
   Komisia v súlade s postupom uvedeným v článku 17 nariadenia Rady (ES) 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín (1) môže prijať opatrenia uvedené v bode 6 dohody vo forme výmeny listov podpísanej 19. decembra 2000 (2), ktorá obsahuje znovuzavedenie kvótového režimu uplatňovaného počas roku 2000 v prípade neuplatňovania colných sadzieb Ukrajinou uvedených v odseku 1.5 dohody vo forme výmeny listov uvedenej v článku 1 tohto rozhodnutia.

      V Bruseli 21. februára 2005

            Za Radu

            Predseda

         J. ASSELBORN

      (1)  Ú. v. ES L 275, 8.11.1993, s. 1. Nariadenie naposledy zmenené a doplnené nariadením (ES) č. 2200/2004 (Ú. v. EÚ L 374, 22.12.2004, s. 1).

      (2)  Ú. v. ES L 16, 18.1.2001, s. 3.
   DOHODA VO FORME VÝMENY LISTOV
   medzi Európskym spoločenstvom a Ukrajinou, zastúpenou vládou Ukrajiny o predĺžení platnosti a zmene a doplnení Dohody medzi Európskym hospodárskym spoločenstvom a Ukrajinou o obchode s textilnými výrobkami z roku 1993
   Vážený pán,
   mám tú česť odvolať sa na Dohodu medzi Európskym hospodárskym spoločenstvom a Ukrajinou o obchode s textilnými výrobkami z roku 1993, naposledy zmenenú a doplnenú Dohodou vo forme výmeny listov podpísanou 19. decembra 2000 (ďalej len „dohoda“).

               1.

               Podľa článku 20 ods. 1 tejto dohody sa dohoda uplatňuje iba do 31. decembra 2004. Európske spoločenstvo navrhuje predĺženie platnosti dohody, s výhradou nasledujúcich zmien a doplnení a podmienok:

                           1.1.

                           Príloha I k dohode, ktorá uvádza výrobky uvedené v článku 1 dohody a obsahuje opis kategórií a tovaru textilných výrobkov, sa nahrádza prílohou I k nariadeniu Rady (EHS) č. 3030/93 (1) Bez toho aby boli dotknuté všeobecné pravidlá výkladu kombinovanej nomenklatúry, znenie opisu tovarov má iba indikatívny charakter, keďže výrobky spadajúce do jednotlivej kategórie sú stanovené podľa kódu KN v tejto prílohe. Ak sa pred kódom KN nachádza symbol „ex“, výrobky spadajúce do jednotlivej kategórie sú stanovené rozsahom kódov KN a príslušným opisom.

                           1.2.

                           Článok 2 ods. 1, druhá veta a hlava III protokolu A dohody sa zrušujú.

                           1.3.

                           Článok 20 ods. 1, druhá veta dohody sa nahrádza takto:
                           „Uplatňuje sa do 31. decembra 2005.“

                           1.4.

                           Nasledujúca veta sa dopĺňa do článku 20 ods. 1:
                           „Následne sa uplatňovanie všetkých ustanovení tejto dohody automaticky predlžuje na obdobie ďalšieho roka do 31. decembra 2006, pokiaľ niektorá zo strán neoznámi najmenej šesť mesiacov pred 31. decembrom 2005, že nesúhlasí s týmto predĺžením.“

                           1.5.

                           Colné sadzby uplatňované Ukrajinou na vývozy s pôvodom v ES výrobkov, ktoré spadajú do kapitol 50-63 HS neprekročia sadzby dohodnuté vo výmene listov podpísanej 19. decembra 2000.

               2.

               Ak by sa Ukrajina stala členom Svetovej obchodnej organizácie (WTO) pred dátumom uplynutia platnosti dohody, tak sa odo dňa pristúpenia Ukrajiny k WTO uplatňujú dohody a pravidlá WTO.

               3.

               Bol by som Vám veľmi zaviazaný, keby ste mohli potvrdiť súhlas Vašej vlády s uvedeným. V takom prípade by tento list spolu s Vaším listom so súhlasom vytvorili dohodu vo forme výmeny listov, ktorá nadobudne platnosť v prvý deň mesiaca, ktorý nasleduje po dni, kedy si obe strany navzájom oznámili, že vnútorné právne postupy potrebné na tento účel boli ukončené. Zatiaľ sa predbežne uplatňuje od 1. januára 2005 za podmienok vzájomnosti.

         Prijmite, prosím, výraz mojej najhlbšej úcty.
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli
   V Bruslju,
   Tehty Brysselissä
   Utfärdat i Bryssel den
   Вчинено в м.

      Por la Comunidad Europea
      Za Evropské společenství
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar
      За Європейське Спiвтовариство

   Vážený pán,
   mám tú česť potvrdiť prijatie Vášho listu z dnešného dňa, ktorý znie takto:

      „Vážený pán,
      mám tú česť odvolať sa na Dohodu medzi Európskym hospodárskym spoločenstvom a Ukrajinou o obchode s textilnými výrobkami z roku 1993, naposledy zmenenú a doplnenú Dohodou vo forme výmeny listov podpísanou 19. decembra 2000 (ďalej len ‚dohoda’).

                  1.

                  Podľa článku 20 ods. 1 tejto dohody sa dohoda uplatňuje iba do 31. decembra 2004. Európske spoločenstvo navrhuje predĺženie platnosti dohody, s výhradou nasledujúcich zmien a doplnení a podmienok:

                              1.1.

                              Príloha I k dohode, ktorá uvádza výrobky uvedené v článku 1 dohody a obsahuje opis kategórií a tovaru textilných výrobkov, sa nahrádza prílohou I k nariadeniu Rady (EHS) č. 3030/93 (2). Bez toho aby boli dotknuté všeobecné pravidlá výkladu kombinovanej nomenklatúry, znenie opisu tovarov má iba indikatívny charakter, keďže výrobky spadajúce do jednotlivej kategórie sú stanovené podľa kódu KN v tejto prílohe. Ak sa pred kódom KN nachádza symbol ‚ex’, výrobky spadajúce do jednotlivej kategórie sú stanovené rozsahom kódov KN a príslušným opisom.

                              1.2.

                              Článok 2 ods. 1, druhá veta a hlava III protokolu A dohody sa zrušujú.

                              1.3.

                              Článok 20 ods. 1, druhá veta dohody sa nahrádza takto:
                              ‚Uplatňuje sa do 31. decembra 2005.’

                              1.4.

                              Nasledujúca veta sa dopĺňa do článku 20 ods. 1:
                              ‚Následne sa uplatňovanie všetkých ustanovení tejto dohody automaticky predlžuje na obdobie ďalšieho roka do 31. decembra 2006, pokiaľ niektorá zo strán neoznámi najmenej šesť mesiacov pred 31. decembrom 2005, že nesúhlasí s týmto predĺžením.’

                              1.5.

                              Colné sadzby uplatňované Ukrajinou na vývozy s pôvodom v ES výrobkov, ktoré spadajú do kapitol 50-63 HS neprekročia sadzby dohodnuté vo výmene listov podpísanej 19. decembra 2000.

                  2.

                  Ak by sa Ukrajina stala členom Svetovej obchodnej organizácie (WTO) pred dátumom uplynutia platnosti dohody, tak sa odo dňa pristúpenia Ukrajiny k WTO uplatňujú dohody a pravidlá WTO.

                  3.

                  Bol by som Vám veľmi zaviazaný, keby ste mohli potvrdiť súhlas Vašej vlády s uvedeným. V takom prípade by tento list spolu s Vaším listom so súhlasom vytvorili dohodu vo forme výmeny listov, ktorá nadobudne platnosť v prvý deň mesiaca, ktorý nasleduje po dni, kedy si obe strany navzájom oznámili, že vnútorné právne postupy potrebné na tento účel boli ukončené. Zatiaľ sa predbežne uplatňuje od 1. januára 2005 za podmienok vzájomnosti.“

   Mám tú česť potvrdiť, že vyššie uvedené je akceptovateľné pre vládu Ukrajiny, a že Váš list a tento list tvoria dohodu v súlade s Vaším návrhom.
   Prijmite, prosím, výraz mojej najhlbšej úcty.
   Вчинено в м.
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli
   V Bruslju,
   Tehty Brysselissä
   Utfärdat i Bryssel den

      За Уряд України
      Por el Gobierno de Ucrania
      Za vládu Ukrajiny
      For regeringen for Ukraine
      Für die Regierung der Ukraine
      Ukraina valitsuse nimel
      Για την Κυβέρνηση της Ουκρανίας
      For the Government of Ukraine
      Pour le gouvernement ukrainien
      Per il governo dell’Ucraina
      Ukrainas valdības vārdā
      Ukrainos Vyriausybės vardu
      Ukrajna kormánya részéről
      Għall-Gvern ta’ l-Ukrajna
      Voor de Regering van Oekraïne
      W imieniu Rządu Ukrainy
      Pelo Governo da Ucrânia
      Za vládu Ukrajiny
      Za Vlado Ukrajine
      Ukrainan hallituksen puolesta
      För Ukrainas regering

      (1)  Ú. v. ES L 275, 8.11.1993, s. 1. Nariadenie naposledy zmenené a doplnené nariadením (ES) č. 2200/2004 (Ú. v. ES L 374, 22.12.2004, s. 1).

      (2)  Ú. v. ES L 275, 8.11.1993, s. 1. Nariadenie naposledy zmenené a doplnené nariadením (ES) č. 2200/2004 (Ú. v. ES L 374, 22.12.2004, s. 1).


title: 2008/143/ES: Rozhodnutie Rady z  28. januára 2008 o uzavretí Dohody o námornej doprave medzi Európskym spoločenstvom a jeho členskými štátmi na jednej strane a vládou Čínskej ľudovej republiky na strane druhej

text:
               21.2.2008

               SK

               Úradný vestník Európskej únie

               L 46/23

         ROZHODNUTIE RADY
   z 28. januára 2008
   o uzavretí Dohody o námornej doprave medzi Európskym spoločenstvom a jeho členskými štátmi na jednej strane a vládou Čínskej ľudovej republiky na strane druhej
   (2008/143/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Rada 12. februára 1998 poverila Komisiu začať rokovania o Dohode o námornej doprave medzi Európskym spoločenstvom a jeho členskými štátmi na jednej strane a vládou Čínskej ľudovej republiky na strane druhej (ďalej len „dohoda“) a ustanovila na tento účel smernice na rokovania.

               (2)

               Tieto rokovania boli úspešné a Komisia parafovala dohodu 12. decembra 2001.

               (3)

               Dohoda bola podpísaná 6. decembra 2002 v Bruseli, s výhradou jej uzavretia k neskoršiemu dátumu.

               (4)

               Protokol, ktorým sa mení a dopĺňa dohoda s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, bol podpísaný 5. septembra 2005 v Pekingu.

               (5)

               V súlade s článkom 6 ods. 2 Aktu o pristúpení z roku 2005 Bulharsko a Rumunsko k uvedenej Dohode pristúpia protokolom medzi Radou a Čínskou ľudovou republikou.

               (6)

               Potrebné ústavné a inštitucionálne postupy sa ukončili, a preto by sa uvedená dohoda mala schváliť,

         PRIJALA TOTO ROZHODNUTIE:
   Článok 1
   Týmto sa v mene Spoločenstva schvaľuje Dohoda o námornej doprave medzi Európskym spoločenstvom a jeho členskými štátmi na jednej strane a vládou Čínskej ľudovej republiky na strane druhej.
   Znenie dohody (2) sa nachádza v prílohe k tomuto rozhodnutiu.
   Článok 2
   Predseda Rady vydá v mene Európskeho spoločenstva a jeho členských štátov oznámenie stanovené v článku 15 ods. 2 dohody.

      V Bruseli 28. januára 2008

            Za Radu

            predseda

         D. RUPEL

      (1)  Stanovisko z 2. septembra 2003 (Ú. v. EÚ C 76 E, 25.3.2004, s. 102).

      (2)  Pozri stranu 25 tohto úradného vestníka.
    ---documentbreak---

               21.2.2008

               SK

               Úradný vestník Európskej únie

               L 46/25

         PREKLAD
   DOHODA
   o námornej doprave medzi Európskym spoločenstvom a jeho členskými štátmi na jednej strane a vládou Čínskej ľudovej republiky na strane druhej
   BELGICKÉ KRÁĽOVSTVO,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   LUXEMBURSKÉ VEĽKOVOJVODSTVO,
   HOLANDSKÉ KRÁĽOVSTVO,
   RAKÚSKA REPUBLIKA,
   PORTUGALSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
   strany Zmluvy o založení Európskeho spoločenstva, ďalej len „členské štáty Spoločenstva“, a
   EURÓPSKE SPOLOČENSTVO,
   ďalej len „Spoločenstvo“,
   na jednej strane a
   VLÁDA ČÍNSKEJ ĽUDOVEJ REPUBLIKY,
   ďalej len „Čína“,
   na strane druhej,
   BERÚC DO ÚVAHY Dohodu o hospodárskej a obchodnej spolupráci medzi Európskym hospodárskym spoločenstvom a Čínskou ľudovou republikou z mája 1985;
   BERÚC DO ÚVAHY význam námorných vzťahov existujúcich medzi Spoločenstvom a jeho členskými štátmi a Čínou;
   V PRESVEDČENÍ, že spolupráca v medzinárodnej námornej oblasti medzi stranami prospeje rozvoju obchodných a hospodárskych vzťahov medzi Čínou a Spoločenstvom a jeho členskými štátmi;
   OCHOTNÍ ďalej posilňovať a upevňovať vzťahy v oblasti medzinárodnej námornej dopravy na základe rovnosti a vzájomného prospechu;
   UZNÁVAJÚC význam služieb námornej dopravy a želajúc si ešte väčšmi podporiť multimodálnu dopravu, ktorá zahŕňa prepravu po mori, aby sa zvýšila efektívnosť dopravnej siete;
   UZNÁVAJÚC význam ďalšieho rozvíjania flexibilného a trhovo orientovaného prístupu a výhod pre hospodárske subjekty oboch strán, ktoré vyplývajú z riadenia a prevádzky vlastných služieb medzinárodnej nákladnej dopravy v rámci efektívneho systému medzinárodnej námornej dopravy;
   BERÚC DO ÚVAHY existujúce dvojstranné námorné dohody medzi členskými štátmi Spoločenstva a Čínou;
   PODPORUJÚC mnohostranné rokovania o službách námornej dopravy vo Svetovej obchodnej organizácii,
   BELGICKÉ KRÁĽOVSTVO:
   Isabelle DURANT
   podpredsedníčka vlády a ministerka mobility a dopravy
   DÁNSKÉ KRÁĽOVSTVO:
   Bendt BENDTSEN
   minister hospodárstva, obchodu a priemyslu
   SPOLKOVÁ REPUBLIKA NEMECKO:
   Manfred STOLPE
   spolkový minister dopravy, výstavby a bývania
   Wilhelm SCHÖNFELDER
   veľvyslanec, stály zástupca Spolkovej republiky Nemecko
   HELÉNSKA REPUBLIKA:
   Georgios ANOMERITIS
   minister obchodného loďstva
   ŠPANIELSKE KRÁĽOVSTVO:
   Francisco ÁLVAREZ-CASCOS FERNÁNDEZ
   minister vnútorného rozvoja
   FRANCÚZSKA REPUBLIKA:
   Pierre SELLAL
   veľvyslanec, stály zástupca Francúzskej republiky
   ÍRSKO
   Peter GUNNING
   zástupca stáleho zástupcu Írska
   TALIANSKA REPUBLIKA:
   Pietro LUNARDI
   minister infraštruktúry a dopravy
   LUXEMBURSKÉ VEĽKOVOJVODSTVO:
   Henri GRETHEN
   minister hospodárstva, minister dopravy
   HOLANDSKÉ KRÁĽOVSTVO:
   Roelf Hendrik de BOER
   minister dopravy, spojov a verejných prác
   RAKÚSKA REPUBLIKA:
   Mathias REICHHOLD
   spolkový minister dopravy, inovácie a technológie
   PORTUGALSKÁ REPUBLIKA:
   Luís Francisco VALENTE DE OLIVEIRA
   minister verejných prác, dopravy a bývania
   FÍNSKA REPUBLIKA:
   Kimmo SASI
   minister dopravy a spojov
   ŠVÉDSKE KRÁĽOVSTVO:
   Ulrica MESSING
   ministerka spojov
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA:
   David JAMIESON
   parlamentný zástupca štátneho tajomníka pre dopravu
   EURÓPSKE SPOLOČENSTVO:
   Bendt BENDTSEN
   minister hospodárstva, obchodu a priemyslu Dánskeho kráľovstva
   úradujúci predseda Rady Európskej únie
   Loyola de PALACIO
   podpredsedníčka Komisie Európskych spoločenstiev
   VLÁDA ČÍNSKEJ ĽUDOVEJ REPUBLIKY:
   Chunxian ZHANG
   minister spojov Čínskej ľudovej republiky
   DOHODLI SA TAKTO:
   Článok 1
   Cieľ
   Cieľom dohody je zlepšiť podmienky, za ktorých sa vykonávajú činnosti námornej nákladnej dopravy do a z Číny, do a zo Spoločenstva, ako aj do a zo Spoločenstva a Číny na jednej strane a tretích krajín na strane druhej v prospech hospodárskych subjektov strán. Zakladá sa na zásade slobody poskytovať služby námornej dopravy, zásade voľného prístupu k nákladu a k zabezpečovaniu dopravy medzi tretími krajinami, zásade neobmedzeného prístupu k prístavom a pomocným službám a nediskriminačného zaobchádzania pri ich využívaní, ako aj s ohľadom na obchodnú prítomnosť. Zahŕňa všetky aspekty služieb typu „od dverí k dverám“.
   Článok 2
   Rozsah pôsobnosti
   1.   Táto dohoda sa vzťahuje na medzinárodnú námornú nákladnú dopravu a logistické služby vrátane multimodálnych činností, ktoré zahŕňajú prepravu po mori, medzi prístavmi Číny a členských štátov Spoločenstva, ako aj na medzinárodnú námornú nákladnú dopravu medzi prístavmi členských štátov Spoločenstva. Vzťahuje sa aj na obchod s tretími krajinami a na presun zariadenia, ako sú prázdne kontajnery, ktoré sa neprepravuje ako náklad za úhradu, medzi prístavmi Číny alebo medzi prístavmi členského štátu Spoločenstva.
   Ak sa plavidlá jednej strany plavia z jedného prístavu druhej strany do druhého alebo z jedného prístavu členského štátu Spoločenstva do druhého, aby naložili náklad pre iné krajiny alebo vyložili náklad z cudziny, považuje sa to za súčasť medzinárodnej námornej dopravy.
   Táto dohoda sa nevzťahuje na vnútroštátnu dopravu výlučne medzi prístavmi Číny alebo medzi prístavmi jedného členského štátu Spoločenstva.
   2.   Táto dohoda neovplyvňuje uplatňovanie dvojstranných námorných dohôd uzavretých medzi Čínou a členskými štátmi Spoločenstva o záležitostiach, ktoré nepatria do rozsahu pôsobnosti tejto dohody.
   3.   Táto dohoda neovplyvňuje právo plavidiel tretích strán vykonávať nákladnú a osobnú dopravu medzi prístavmi strán alebo medzi prístavmi jednej zo strán a tretej strany.
   Článok 3
   Vymedzenie pojmov
   Na účely tejto dohody:

               a)

               „medzinárodná námorná nákladná doprava a logistické služby“ zahŕňajú poskytovanie služieb medzinárodnej nákladnej dopravy a súvisiacich služieb, ako je manipulácia s príslušným tovarom, uskladnenie, skladovacie služby, služby colného odbavenia, služby kontajnerovej stanice a kontajnerového skladu v prístave alebo vo vnútrozemí, služby lodného konateľstva a špeditérske služby;

               b)

               „multimodálne dopravné činnosti“ znamenajú prepravu nákladu s jedným prepravným dokladom, pri ktorej sa využíva viac ako jeden druh prepravy a zahŕňa prepravu po mori;

               c)

               „služby lodného konateľstva“ znamenajú činnosti agenta, ktorý v danej zemepisnej oblasti zastupuje obchodné záujmy jedného alebo niekoľkých prevádzkovateľov lodných liniek alebo lodných spoločností na tieto účely:

                           —

                           uvádzanie na trh a predaj služieb námornej dopravy a súvisiacich služieb od predloženia cenovej ponuky až po fakturáciu a vydávanie konosamentov v mene spoločností, uzatváranie zmlúv ohľadne potrebných súvisiacich služieb, príprava dokumentácie a poskytovanie obchodných informácií,

                           —

                           zastupovanie spoločnosti pri organizovaní pobytu plavidla alebo preberaní nákladu, ak je to potrebné;

               d)

               „špeditérske služby“ znamenajú činnosť, ktorá spočíva v organizácii a monitorovaní prepravných činností v mene prepravcov prostredníctvom uzatvárania zmlúv ohľadne súvisiacich služieb, prípravy dokumentácie a poskytovania obchodných informácií;

               e)

               „lodná spoločnosť“ je spoločnosť, ktorá spĺňa tieto podmienky:

                           i)

                           vznikla v súlade s verejným alebo súkromným právom Číny alebo Spoločenstva alebo členského štátu Spoločenstva;

                           ii)

                           má svoje sídlo, ústredie alebo hlavné miesto podnikania v Číne, resp. v Spoločenstve;

                           iii)

                           poskytuje službu medzinárodnej prepravy s plavidlami, ktoré vlastní alebo prevádzkuje.

                     Ustanovenia tejto dohody sa vzťahujú aj na lodné spoločnosti usadené mimo Spoločenstva alebo Číny a spravované štátnymi príslušníkmi členského štátu Spoločenstva, resp. Číny, ak sú ich plavidlá zaregistrované v tomto členskom štáte alebo v Číne podľa ich právnych predpisov;

               f)

               „dcérska spoločnosť“ je spoločnosť, ktorá je majetkom lodnej spoločnosti a má právnu subjektivitu;

               g)

               „pobočka“ je miesto podnikania, ktoré je majetkom lodnej spoločnosti a ktoré nemá právnu subjektivitu;

               h)

               „zastúpenie“ je zastúpenie lodnej spoločnosti jednej strany usadenej na území druhej strany;

               i)

               „plavidlo“ je každá obchodná loď, ktorá je zaregistrovaná v súlade s právnymi predpismi Číny alebo Spoločenstva alebo jeho členských štátov v lodnom registri jednej zo strán pod štátnou vlajkou tejto strany a pôsobí v medzinárodnej námornej doprave, vrátane plavidiel pod vlajkou tretej krajiny, ktoré však vlastní alebo prevádzkuje lodná spoločnosť Číny alebo členského štátu Spoločenstva. Tento pojem však nezahŕňa vojnové lode a iné neobchodné lode.

         Článok 4
   Poskytovanie služieb
   1.   Každá strana naďalej poskytuje plavidlám, ktoré sa plavia pod vlajkou druhej strany alebo ich prevádzkujú štátni príslušníci alebo spoločnosti druhej strany, nediskriminačné zaobchádzanie porovnateľné so zaobchádzaním, ktoré poskytuje vlastným plavidlám, pokiaľ ide o prístup k prístavom, využívanie infraštruktúry a pomocných námorných služieb týchto prístavov, ako aj súvisiace sadzby a poplatky, colné formality a prideľovanie nábreží a zariadení pre nakladanie a vykladanie.
   2.   Strany sa zaväzujú účinne uplatňovať zásadu neobmedzeného prístupu na medzinárodný námorný trh a k medzinárodnej námornej doprave na nediskriminačnom a obchodnom základe.
   3.   Pri uplatňovaní zásad odsekov 1 a 2 strany:

               a)

               nezahrnú ustanovenia o rozdelení nákladu do budúcich dohôd s tretími krajinami o službách námornej dopravy a v primeranej lehote zrušia platnosť týchto ustanovení v prípade, že ich obsahujú predchádzajúce dvojstranné dohody;

               b)

               po nadobudnutí platnosti tejto dohody zrušia všetky jednostranné správne, technické alebo iné opatrenia, ktoré by mohli nepriamo obmedzovať alebo diskriminovať voľné poskytovanie služieb v medzinárodnej námornej doprave;

               c)

               po nadobudnutí platnosti tejto dohody neprijmú správne, technické alebo legislatívne opatrenia, ktoré by mohli diskriminovať štátnych príslušníkov alebo spoločnosti druhej strany pri poskytovaní služieb v medzinárodnej námornej doprave.

         4.   Jedna strana umožní lodným spoločnostiam druhej strany, na nediskriminačnom základe a za podmienok dohodnutých dotknutými spoločnosťami, prístup k prípojovým službám, ktoré poskytujú lodné spoločnosti zaregistrované v krajine prvej strany, a ich využívanie pre medzinárodnú dopravu medzi prístavmi Číny alebo medzi prístavmi členského štátu Spoločenstva.
   Článok 5
   Obchodná prítomnosť
   Pokiaľ ide o činnosti spojené s poskytovaním medzinárodnej námornej nákladnej dopravy a logistických služieb vrátane činností multimodálnej dopravy typu „od dverí k dverám“, každá strana umožní lodným spoločnostiam druhej strany založiť dcérske spoločnosti, pobočky alebo zastúpenia, a to s úplným vlastníctvom alebo spoločnou investíciou, pre vykonávanie hospodárskej činnosti v súlade s jej zákonmi a inými právnymi predpismi. Medzi tieto činnosti okrem iného patria:

               1.

               žiadosti o náklad a rezerváciu nákladného priestoru;

               2.

               vyhotovenie, potvrdenie, spracovanie a vydanie konosamentu vrátane bežne uznávaného konosamentu v medzinárodnej námornej doprave; príprava dokumentácie, pokiaľ ide o prepravné a colné doklady;

               3.

               určenie, výber a poukazovanie dopravných a iných poplatkov, ktoré vyplývajú zo zmlúv o poskytovaní služieb alebo z prepravných taríf;

               4.

               dojednanie a podpisovanie zmlúv o poskytovaní služieb;

               5.

               podpisovanie zmlúv o poskytovaní služieb nákladnej cestnej a železničnej dopravy, obchodných a iných pomocných službách, týkajúcich sa nákladu;

               6.

               určovanie a uverejňovanie prepravných taríf;

               7.

               marketingová činnosť súvisiaca s ich službami;

               8.

               vlastníctvo zariadenia potrebného pre hospodárske činnosti;

               9.

               poskytovanie obchodných informácií všetkými prostriedkami vrátane počítačových informačných systémov a elektronickej výmeny údajov, v súlade so všetkými nediskriminačnými obmedzeniami týkajúcimi sa telekomunikácií;

               10.

               zakladanie podnikov so spoločnou majetkovou účasťou s akoukoľvek miestnou lodnou konateľskou spoločnosťou na účely vykonávania sprostredkovateľských činností, napr. zabezpečovania pobytu lodí v prístavoch alebo preberania dodávok nákladu na účely naloženia na loď.

         Článok 6
   Transparentnosť
   1.   Každá strana, po konzultácii a vhodnom predchádzajúcom oznámení, bezodkladne uverejní všetky príslušné všeobecne platné opatrenia, ktoré sa vzťahujú na túto dohodu alebo majú vplyv na jej uplatňovanie.
   2.   Ak uverejnenie uvedené v odseku 1 nie je možné, tieto informácie sa sprístupnia verejnosti inak.
   3.   Každá strana bezodkladne odpovie na každú žiadosť druhej strany o poskytnutie konkrétnych informácií o akýchkoľvek svojich všeobecne platných opatreniach v zmysle odseku 1.
   Článok 7
   Vnútroštátna úprava
   1.   Strany zabezpečia, aby sa všetky všeobecne platné opatrenia, ktoré sa týkajú obchodu v oblasti služieb medzinárodnej námornej dopravy, vykonávali primerane, objektívne a nestranne.
   2.   V prípadoch, keď sa vyžaduje oprávnenie, príslušné orgány strany v primeranej lehote po predložení žiadosti považovanej za úplnú podľa vnútroštátnych zákonov a iných právnych predpisov oznámia žiadateľovi rozhodnutie o tejto žiadosti. Na žiadosť žiadateľa príslušné orgány strany poskytnú bez zbytočného meškania informácie o stave žiadosti.
   3.   S cieľom zabezpečiť, že opatrenia súvisiace s technickými normami a požiadavkami a postupmi pre vydávanie licencie netvorili zbytočné prekážky obchodu, požiadavky sa zakladajú na objektívnych, nediskriminačných, vopred určených a transparentných kritériách, ako napr. schopnosti poskytovať služby; a v prípade postupov pre vydávanie licencie samy osebe neobmedzujú poskytovanie služieb ani mu neprekážajú.
   Článok 8
   Kľúčoví zamestnanci
   Výlučne alebo spoločne vlastnené dcérske spoločnosti, pobočky alebo zastúpenia lodných spoločností jednej strany, usadené na území druhej strany, majú právo zamestnávať kľúčových zamestnancov v súlade s platnými právnymi predpismi hostiteľskej krajiny, bez ohľadu na ich štátnu príslušnosť. Každá strana uľahčuje získavanie pracovných povolení a víz pre zahraničných zamestnancov.
   Článok 9
   Pohyb platieb a kapitálu
   1.   Príjmy štátnych príslušníkov alebo spoločností jednej strany, pochádzajúce z medzinárodnej námornej dopravy a multimodálnych činností na území druhej strany, môžu byť uhradené vo voľne zameniteľných menách.
   2.   Príjmy a výdavky súvisiace s hospodárskou činnosťou dcérskych spoločností, pobočiek a zastúpení lodných spoločností jednej strany usadených na území druhej strany sa môžu uhrádzať v mene hostiteľskej krajiny. Čiastka, ktorá zostane po úhrade miestnych poplatkov uvedenými lodnými spoločnosťami, dcérskymi spoločnosťami, pobočkami alebo zastúpeniami, môže byť voľne prevedená do zahraničia na základe výmenného kurzu banky platného v deň prevodu.
   Článok 10
   Námorná spolupráca
   Na účely podpory rozvoja svojho námorného priemyslu strany povzbudzujú svoje príslušné orgány, lodné spoločnosti, prístavy, príslušné výskumné inštitúcie, univerzity a stredné školy k spolupráci okrem iného v týchto oblastiach:

               1.

               výmena názorov o svojich činnostiach v rámci medzinárodných námorných organizácií;

               2.

               vypracovanie a zdokonalenie právnych predpisov súvisiacich s námornou dopravou a riadením trhu;

               3.

               podpora výkonnej prepravnej služby pre medzinárodný námorný obchod efektívnym využívaním prístavov a loďstva oboch strán;

               4.

               zaručenie bezpečnosti námornej dopravy a predchádzanie znečisťovaniu mora;

               5.

               podpora vzdelávania a odbornej prípravy v námornej oblasti, najmä odborná príprava námorníkov;

               6.

               výmena zamestnancov, vedeckých informácií a technológií;

               7.

               zvýšenie úsilia v boji proti pirátstvu a terorizmu.

         Článok 11
   Konzultácie a riešenie sporov
   1.   Strany vytvoria primerané postupy na zabezpečenie riadneho vykonávania tejto dohody.
   2.   Ak by medzi stranami vznikol spor pri výklade alebo uplatňovaní tejto dohody, ich príslušné orgány sa tento spor pokúsia vyriešiť priateľskými konzultáciami. V prípade, že sa nedosiahne dohoda, spor sa rieši diplomatickou cestou.
   Článok 12
   Zmena a doplnenie
   Táto dohoda sa môže meniť a dopĺňať písomnou dohodou medzi stranami a zmeny a doplnenia nadobúdajú platnosť v súlade s postupmi uvedenými v článku 15 ods. 2.
   Článok 13
   Územná pôsobnosť
   Táto dohoda sa vzťahuje na jednej strane na územia, na ktorých sa uplatňuje Zmluva o založení Európskeho spoločenstva a za podmienok v tejto zmluve ustanovených, a na druhej strane na územie Číny.
   Článok 14
   Autentický text
   Táto dohoda je vyhotovená v anglickom, dánskom, fínskom, francúzskom, gréckom, holandskom, nemeckom, portugalskom, španielskom, švédskom, talianskom a čínskom jazyku, z ktorých každý text je rovnako autentický.
   Článok 15
   Trvanie a nadobudnutie platnosti
   1.   Táto dohoda sa uzaviera na obdobie piatich rokov. Automaticky sa každoročne obnovuje, pokiaľ ju jedna zo strán písomne nevypovie šesť mesiacov pred uplynutím platnosti.
   2.   Strany túto dohodu schvália v súlade so svojimi vnútornými postupmi.
   Táto dohoda nadobúda platnosť prvým dňom druhého mesiaca nasledujúceho po dni, keď si strany navzájom oznámia, že postupy uvedené v prvom pododseku sa ukončili.
   3.   Ak je táto dohoda v niektorých otázkach menej výhodná než existujúce dvojstranné dohody medzi jednotlivými členskými štátmi Spoločenstva a Čínou, platia výhodnejšie ustanovenia bez toho, aby boli dotknuté povinnosti Spoločenstva a pri zohľadnení Zmluvy o založení Európskeho spoločenstva. Ustanovenia tejto dohody nahrádzajú tie predchádzajúce dvojstranné dohody uzavreté medzi členskými štátmi Spoločenstva a Čínou, ktoré sú s nimi nezlučiteľné, okrem situácie uvedenej v predchádzajúcej vete, alebo ktoré sú s nimi totožné. Ustanovenia existujúcich dvojstranných dohôd, na ktoré sa táto dohoda nevzťahuje, sa naďalej uplatňujú.

      EN FE DE LO CUAL, los plenipotenciarios abajo firmantes suscriben el presente Acuerdo.
      TIL BEKRÆFTELSE HERAF har undertegnede befuldmægtigede underskrevet denne aftale.
      ZU URKUND DESSEN haben die unterzeichneten Bevollmächtigten dieses Abkommen unterzeichnet.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      IN WITNESS WHEREOF the undersigned Plenipotentiaries have signed this Agreement.
      EN FOI DE QUOI, les plénipotentiaires soussignés ont apposé leur signature sur le présent accord.
      IN FEDE DI CHE i Plenipotenziari sottoscritti hanno apposto le loro firme in calce al presente accordo.
      TEN BLIJKE WAARVAN de, hiertoe naar behoren gemachtigde, ondergetekenden hun handtekening onder deze overeenkomst hebben gesteld.
      EM FÉ DO QUE, os abaixo-assinados apuseram as suas assinaturas no presente Acordo.
      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      TILL BEVIS HÄRPÅ har undertecknade befullmäktigade undertecknat detta avtal.

      Hecho en Bruselas, el seis de diciembre del dos mil dos.
      Udfærdiget i Bruxelles den sjette december to tusind og to.
      Geschehen zu Brüssel am sechsten Dezember zweitausendzwei.
      'Εγινε στις Βρυξέλλες, στις έξι Δεκεμβρίου δύο χιλιάδες δύο.
      Done at Brussels on the sixth day of December in the year two thousand and two.
      Fait à Bruxelles, le six décembre deux mille deux.
      Fatto a Bruxelles, addì sei dicembre duemiladue.
      Gedaan te Brussel, de zesde december tweeduizendtwee.
      Feito em Bruxelas, em seis de Dezembro de dois mil e dois.
      Tehty Brysselissä kuudentena päivänä joulukuuta vuonna kaksituhattakaksi.
      Som skedde i Bryssel den sjätte december tjugohundratvå.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         På Kongeriget Danmarks vegne

         Für die Bundesrepublik Deutschland

         Για την Ελληνική Δημοκρατία

         Por el Reino de España

         Pour la Republique française

         Thar cheann Na hÉireann
         For Ireland

         Per la Repubblica italiana

         Pour le Grand-Duché de Luxembourg

         Voor het Koninkrijk der Nederlanden

         Für die Republik Österreich

         Pela República Portuguesa

         Suomen tasavallan puolesta

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         For Det Europæiske Fællesskab
         Für die Europäische Gemeinschaft
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Voor de Europese Gemeenschap
         Pela Comunidade Europeia
         Euroopan yhteisön puolesta
         På Europeiska gemenskapens vägnar


title: Rozhodnutie Európskeho parlamentu a Rady (EÚ) 2017/1565 z 13. septembra 2017 o poskytnutí makrofinančnej pomoci Moldavskej republike

text:
               20.9.2017

               SK

               Úradný vestník Európskej únie

               L 242/14

         ROZHODNUTIE EURÓPSKEHO PARLAMENTU A RADY (EÚ) 2017/1565
   z 13. septembra 2017
   o poskytnutí makrofinančnej pomoci Moldavskej republike
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 212 ods. 2,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:

               (1)

               Vzťahy medzi Európskou úniou (ďalej len „Únia“) a Moldavskou republikou sa naďalej rozvíjajú v rámci európskej susedskej politiky (ďalej len „ESP“) a Východného partnerstva. Moldavská republika pristúpila k Východnému partnerstvu v roku 2009 a potom medzi Úniou a Moldavskou republikou prebiehali rokovania o dohode o pridružení (2). Táto dohoda (ďalej len „dohoda o pridružení“), ktorá zahŕňa postupné vytvorenie prehĺbenej a komplexnej zóny voľného obchodu (DCFTA), bola podpísaná 27. júna 2014 a nadobudla platnosť 1. júla 2016.

               (2)

               Hospodárstvo Moldavskej republiky výrazne ovplyvnila politická nestabilita v období medzi voľbami v novembri 2014 a voľbami v januári 2016, ako aj škandál s bankovými podvodmi, slabá hospodárska činnosť v regióne a zákaz dovozu uvalený Ruskom. Táto situácia prispela k tomu, že v priebehu uplynulého roka došlo k recesii, rastu obchodného deficitu a značnému poklesu devízových rezerv.

               (3)

               Začiatkom roka 2016, keď bola vymenovaná nová vláda a nový guvernér Národnej banky Moldavska, moldavské orgány dali najavo opätovné odhodlanie pokročiť s potrebnými politickými reformami a riešiť problémy krajiny v oblasti správy finančného sektora a v oblasti riadenia verejných financií.

               (4)

               S cieľom podporiť nové reformné úsilie bol v nadväznosti na závery Rady pre zahraničné veci z 15. februára 2016 medzi Úniou a Moldavskou republikou dohodnutý plán prioritných reforiem. Pri vykonávaní tohto plánu dosiahla Moldavská republika značný pokrok.

               (5)

               V kontexte politickej transformácie a hospodárskych ťažkostí sa orgány Moldavskej republiky a Medzinárodný menový fond (MMF) v júli 2016 dohodli na trojročnom rozšírenom úverovom nástroji a rozšírenom fonde vo výške 178,7 mil. USD. Uvedená dohoda bola 7. novembra 2016 schválená radou MMF. V rámci tohto programu MMF sa od orgánov Moldavskej republiky očakáva, že dosiahnu rýchle zlepšenie v oblasti správy a dohľadu vo finančnom sektore, posilnia politiky zamerané na zabezpečenie makroekonomickej a finančnej stability a podporia udržateľný a inkluzívny rast.

               (6)

               Vzhľadom na zhoršujúcu sa hospodársku situáciu a prognózu požiadala Moldavská republika v auguste 2015 Úniu o doplnkovú makrofinančnú pomoc a túto žiadosť zopakovala v marci 2016.

               (7)

               Prostriedky Únie predbežne pridelené Moldavskej republike v rámci nástroja európskeho susedstva (ENI) predstavujú 610 – 746 miliónov EUR vrátane rozpočtovej podpory a technickej pomoci. Vyplácanie rozpočtovej podpory z Únie však bolo na začiatku roka 2015 pozastavené a jeho obnovenie bolo podmienené tým, že bude schválený nový program MMF a budú splnené všetky podmienky na poskytnutie rozpočtovej podpory.

               (8)

               Vzhľadom na to, že Moldavská republika je krajina, na ktorú sa vzťahuje ESP, mala by sa považovať za oprávnenú na prijímanie makrofinančnej pomoci Únie.

               (9)

               Makrofinančná pomoc Únie by mala byť výnimočným finančným nástrojom určeným na účelovo neviazanú a všeobecnú podporu platobnej bilancie, ktorý je zameraný na okamžité potreby vonkajšieho financovania príjemcu, pričom by sa malo podporiť vykonávanie politického programu obsahujúceho zásadné bezodkladné opatrenia v oblasti úprav a štrukturálnych reforiem zamerané na zlepšenie platobnej bilancie v krátkodobom horizonte.

               (10)

               Keďže v platobnej bilancii Moldavskej republiky naďalej existuje značný zostatkový rozdiel vo vonkajšom financovaní presahujúci zdroje poskytnuté MMF a ďalšími viacstrannými inštitúciami, makrofinančná pomoc Únie, ktorá sa má poskytnúť Moldavskej republike, sa v súčasnej výnimočnej situácii považuje za primeranú reakciu na žiadosť Moldavskej republiky o podporu stabilizácie hospodárstva v spojení s programom MMF. Prostredníctvom makrofinančnej pomoci Únie, ktorou sa dopĺňajú zdroje dostupné v rámci finančnej dohody MMF, by sa podporil program Moldavskej republiky zameraný na stabilizáciu hospodárstva a štrukturálne reformy.

               (11)

               Makrofinančná pomoc Únie by mala byť zameraná na podporu obnovy udržateľnej vonkajšej finančnej situácie Moldavskej republiky a mala by prispieť k väčšej politickej a makroekonomickej stabilite krajiny, k posilneniu hospodárskej a finančnej správy vrátane dôkladného, na výsledky zameraného vyšetrenia bankových podvodov, dobrého riadenia v energetike a politickej nezávislosti súdnictva.

               (12)

               Očakáva sa, že makrofinančná pomoc Únie by sa mala uskutočňovať spolu s vyplácaním rozpočtovej podpory v rámci ENI.

               (13)

               Výška makrofinančnej pomoci Únie sa určuje na základe celkového kvantitatívneho posúdenia zostatkových potrieb vonkajšieho financovania Moldavskej republiky, pričom sa zároveň berie do úvahy jej schopnosť financovania z vlastných zdrojov, najmä z medzinárodných rezerv, ktoré má k dispozícii. Makrofinančná pomoc Únie by mala dopĺňať programy a zdroje MMF a Svetovej banky. Pri určení výšky pomoci sa tiež zohľadňujú očakávané finančné príspevky od viacstranných darcov, potreba zaistiť spravodlivé rozdelenie zaťaženia medzi Úniu a ostatných darcov, ako aj doterajšie využívanie ďalších nástrojov Únie pre vonkajšie financovanie v Moldavskej republike a pridaná hodnota celkového zapojenia Únie.

               (14)

               S prihliadnutím na zostatkové potreby vonkajšieho financovania Moldavskej republiky, úroveň jej hospodárskeho rozvoja hodnotenú podľa príjmu na obyvateľa a podľa miery chudoby, jej schopnosť financovania z vlastných zdrojov, a najmä medzinárodných rezerv, ktoré má k dispozícii, a na posúdenie schopnosti splácať na základe analýzy udržateľnosti dlhu, by sa mala poskytnúť časť pomoci vo forme grantov.

               (15)

               Komisia by mala zaistiť, aby bola makrofinančná pomoc Únie právne a vecne zosúladená s kľúčovými zásadami a cieľmi rôznych oblastí vonkajšej činnosti, s opatreniami prijatými v rámci týchto oblastí a s ostatnými relevantnými politikami Únie.

               (16)

               Makrofinančnou pomocou Únie by sa mala podporovať vonkajšia politika Únie voči Moldavskej republike. Útvary Komisie a Európska služba pre vonkajšiu činnosť (ďalej len „ESVČ“) by mali úzko spolupracovať pri poskytovaní makrofinančnej pomoci tak, aby koordinovali vonkajšiu politiku Únie a zabezpečili jej jednotnosť.

               (17)

               Makrofinančnou pomocou Únie by sa mal podporiť záväzok Moldavskej republiky voči hodnotám, ktoré vyznáva spoločne s Úniou, vrátane demokracie, právneho štátu, dobrej správy, zodpovednej, transparentnej a zásluhovej verejnej služby, nezávislého súdnictva, dodržiavania ľudských práv, slobody, nezávislosti a plurality médií, udržateľného rozvoja a znižovania chudoby, ako aj jej záväzok dodržiavať zásady otvoreného a spravodlivého obchodu založeného na pravidlách.

               (18)

               Podmienkou poskytnutia makrofinančnej pomoci Únie a vyplatenia každej z troch splátok by malo byť rešpektovanie účinných demokratických mechanizmov vrátane pluralitného parlamentného systému a zásad právneho štátu a záruky dodržiavania ľudských práv zo strany Moldavskej republiky. Špecifickými cieľmi makrofinančnej pomoci Únie by okrem toho malo byť zvýšenie efektívnosti, transparentnosti a zodpovednosti systémov riadenia verejných financií, zabezpečenie účinného boja proti korupcii a praniu špinavých peňazí, posilnenie správy a dohľadu vo finančnom a bankovom sektore Moldavskej republiky, zlepšenie riadenia v energetike a presadzovanie štrukturálnych reforiem zameraných na podporu udržateľného a inkluzívneho rastu, vytvárania pracovných miest, dobrého podnikateľského prostredia a fiškálnej konsolidácie. Makrofinančná pomoc Únie určená Moldavskej republike by mala tiež zahŕňať opatrenia na podporu vykonávania dohody o pridružení vrátane DCFTA. S cieľom zabezpečiť, aby sa špecifické ciele mohli riadne posúdiť, musia byť stanovené preukázateľným a merateľným spôsobom. Plnenie podmienky, ako aj dosahovanie uvedených cieľov by mala pravidelne monitorovať Komisia a ESVČ. Ak podmienka a ciele nie sú splnené alebo ak sa ciele a zásady dohody o pridružení vo všeobecnosti nedodržiavajú, Komisia by mala dočasne pozastaviť alebo zrušiť vyplácanie makrofinančnej pomoci Únie.

               (19)

               S cieľom zaistiť účinnú ochranu finančných záujmov Únie v súvislosti s jej makrofinančnou pomocou by Moldavská republika mala vykonávať primerané opatrenia týkajúce sa predchádzania a boja proti podvodom, korupcii a všetkým ďalším nezrovnalostiam súvisiacim s touto pomocou. Moldavská republika by mala pravidelne informovať Komisiu o vykonávaní makrofinančnej pomoci na základe úplného zverejňovania a prísneho dodržiavania rozpočtových pravidiel Únie. Okrem toho by sa malo stanoviť, že Komisia bude vykonávať kontroly a Európsky dvor audítorov bude vykonávať audity.

               (20)

               Vyplatením makrofinančnej pomoci Únie nie sú dotknuté právomoci Európskeho parlamentu a Rady (ako rozpočtového orgánu).

               (21)

               Sumy makrofinančnej pomoci poskytovanej vo forme grantov a sumy makrofinančnej pomoci poskytovanej vo forme úverov by mali byť v súlade s rozpočtovými prostriedkami stanovenými vo viacročnom finančnom rámci.

               (22)

               Makrofinančnú pomoc Únie by mala riadiť Komisia. S cieľom zabezpečiť, aby Európsky parlament a Rada mohli sledovať vykonávanie tohto rozhodnutia, Komisia by ich mala pravidelne informovať o vývoji v súvislosti s pomocou a poskytovať im príslušné dokumenty.

               (23)

               S cieľom zabezpečiť jednotné podmienky vykonávania tohto rozhodnutia by sa mali na Komisiu preniesť vykonávacie právomoci. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (3).

               (24)

               Na makrofinančnú pomoc Únie by sa mali vzťahovať podmienky, ktoré sa majú stanoviť v memorande o porozumení. Tieto podmienky by mali byť spojené s vyplatením každej z troch splátok. S cieľom zabezpečiť jednotné podmienky vykonávania a na účely efektívnosti by mala byť Komisia splnomocnená rokovať o týchto podmienkach s orgánmi Moldavskej republiky pod dohľadom výboru zástupcov členských štátov v súlade s nariadením (EÚ) č. 182/2011. Podľa uvedeného nariadenia by sa mal konzultačný postup vo všeobecnosti uplatňovať vo všetkých prípadoch okrem tých, ktoré sú stanovené v uvedenom nariadení. Vzhľadom na potenciálne významný vplyv pomoci presahujúcej 90 miliónov EUR je vhodné, aby sa na operácie presahujúce túto prahovú hodnotu uplatnil postup preskúmania. Vzhľadom na výšku makrofinančnej pomoci Únie Moldavskej republike by sa mal na prijatie memoranda o porozumení a na akékoľvek zníženie, pozastavenie alebo zrušenie pomoci uplatniť postup preskúmania,

         PRIJALI TOTO ROZHODNUTIE:
   Článok 1
   1.   Únia poskytne Moldavskej republike makrofinančnú pomoc v maximálnej výške 100 miliónov EUR (ďalej len „makrofinančná pomoc Únie“) v záujme podpory stabilizácie hospodárstva a programu rozsiahlych reforiem v Moldavskej republike. Z tejto maximálnej sumy sa najviac 60 miliónov EUR poskytne vo forme úverov a najviac 40 miliónov EUR vo forme grantov. Vyplatenie makrofinančnej pomoci Únie podlieha schváleniu rozpočtu Únie na príslušný rok Európskym parlamentom a Radou. Účelom pomoci je prispieť na pokrytie potrieb Moldavskej republiky spojených s platobnou bilanciou, ako sa uvádza v programe MMF.
   2.   Na financovanie časti makrofinančnej pomoci Únie poskytovanej vo forme úveru je Komisia splnomocnená požičať si v mene Únie potrebné finančné prostriedky na kapitálových trhoch alebo od finančných inštitúcií a následne ich požičať Moldavskej republike. Úvery majú v priemere maximálnu splatnosť 15 rokov.
   3.   Vyplatenie makrofinančnej pomoci Únie riadi Komisia spôsobom, ktorý je v súlade s dohodami alebo dohovormi dosiahnutými medzi MMF a Moldavskou republikou a s kľúčovými zásadami a cieľmi hospodárskych reforiem stanovenými v dohode o pridružení vrátane DCFTA, ktorá bola schválená v rámci ESP.
   Komisia pravidelne informuje Európsky parlament a Radu o vývoji v súvislosti s poskytovaním makrofinančnej pomoci Únie vrátane jej vyplácania, a týmto inštitúciám včas poskytuje príslušné dokumenty.
   4.   Makrofinančná pomoc Únie je k dispozícii na obdobie dva a pol roka, počínajúc prvým dňom po nadobudnutí platnosti memoranda o porozumení uvedeného v článku 3 ods. 1.
   5.   Ak sa potreby Moldavskej republiky v oblasti financovania počas obdobia vyplácania makrofinančnej pomoci Únie v porovnaní s pôvodnými prognózami zásadne znížia, Komisia konajúc v súlade s postupom preskúmania uvedeným v článku 7 ods. 2 zníži výšku tejto pomoci, alebo ju pozastaví, alebo ju zruší.
   Článok 2
   1.   Podmienkou poskytnutia makrofinančnej pomoci Únie je rešpektovanie účinných demokratických mechanizmov vrátane pluralitného parlamentného systému a zásad právneho štátu, ako aj dodržiavanie ľudských práv zo strany Moldavskej republiky.
   2.   Komisia a ESVČ monitorujú plnenie podmienky stanovenej v odseku 1 počas celého obdobia trvania makrofinančnej pomoci Únie.
   3.   Odseky 1 a 2 tohto článku sa uplatňujú v súlade s rozhodnutím Rady 2010/427/EÚ (4).
   Článok 3
   1.   Komisia sa v súlade s postupom preskúmania uvedeným v článku 7 ods. 2 dohodne s orgánmi Moldavskej republiky na jasne vymedzených podmienkach v oblasti hospodárskej politiky a finančných podmienkach, ktorým podlieha makrofinančná pomoc Únie a ktoré sa stanovia v memorande o porozumení (ďalej len „memorandum o porozumení“) zahŕňajúcom časový rámec plnenia týchto podmienok, pričom sa zameria na štrukturálne reformy a zdravé verejné financie. Podmienky v oblasti hospodárskej politiky a finančné podmienky stanovené v memorande o porozumení musia byť v súlade s dohodami alebo dohovormi uvedenými v článku 1 ods. 3 vrátane programov makroekonomických úprav a štrukturálnych reforiem, ktoré Moldavská republika vykonáva s podporou MMF.
   2.   Podmienky uvedené v odseku 1 sa zamerajú najmä na zvýšenie efektívnosti, transparentnosti a zodpovednosti systémov riadenia verejných financií v Moldavskej republike, a to aj pri využívaní makrofinančnej pomoci Únie. Pri navrhovaní politických opatrení sa riadne zohľadňuje aj pokrok dosiahnutý pri vzájomnom otváraní trhov, rozvoj spravodlivého obchodu založeného na pravidlách a ostatné priority v kontexte vonkajšej politiky Únie. Pokrok pri dosahovaní týchto cieľov Komisia pravidelne monitoruje.
   3.   Podrobné finančné podmienky makrofinančnej pomoci Únie sa stanovia v dohode o úveroch a dohode o grantoch, ktoré Komisia uzavrie s orgánmi Moldavskej republiky.
   4.   Komisia v pravidelných intervaloch overuje, či sa aj naďalej plnia podmienky stanovené v článku 4 ods. 3 a či je hospodárska politika Moldavskej republiky v súlade s cieľmi makrofinančnej pomoci Únie. Komisia pri tejto činnosti úzko spolupracuje s MMF a so Svetovou bankou a v prípade potreby s Európskym parlamentom a Radou.
   Článok 4
   1.   Za predpokladu splnenia podmienok uvedených v odseku 3 poskytne Komisia makrofinančnú pomoc Únie v troch splátkach, z ktorých každá pozostáva z grantovej a úverovej časti. Výška každej splátky sa stanoví v memorande o porozumení.
   2.   Sumy makrofinančnej pomoci Únie poskytnutej vo forme úverov sa v prípade potreby financujú v súlade s nariadením Rady (ES, Euratom) č. 480/2009 (5).
   3.   Komisia rozhoduje o vyplatení splátok za predpokladu splnenia všetkých týchto podmienok:

               a)

               podmienka stanovená v článku 2;

               b)

               trvalo uspokojivé výsledky pri vykonávaní politického programu obsahujúceho zásadné opatrenia v oblasti úprav a štrukturálnych reforiem s podporou nepreventívneho úverového mechanizmu MMF a

               c)

               uspokojivé plnenie podmienok v oblasti hospodárskej politiky a finančných podmienok, ktoré sa dohodli v memorande o porozumení.

         4.   Vyplatenie druhej splátky sa v zásade uskutoční najskôr tri mesiace po vyplatení prvej splátky. Vyplatenie tretej splátky sa v zásade uskutoční najskôr tri mesiace po vyplatení druhej splátky.
   5.   V prípade, že nie sú splnené podmienky uvedené v odseku 3, Komisia dočasne pozastaví alebo zruší vyplácanie makrofinančnej pomoci Únie. V takýchto prípadoch oznámi Európskemu parlamentu a Rade dôvody tohto pozastavenia alebo zrušenia.
   6.   Makrofinančná pomoc Únie sa vypláca Národnej banke Moldavskej republiky. S výhradou ustanovení uvedených v memorande o porozumení vrátane potvrdenia o zostatkových finančných potrebách rozpočtu sa finančné prostriedky Únie môžu previesť ministerstvu financií Moldavskej republiky ako konečnému príjemcovi.
   Článok 5
   1.   Operácie prijímania a poskytovania úverov súvisiace s časťou makrofinančnej pomoci Únie poskytovanej vo forme úveru sa vykonávajú v eurách s použitím rovnakého dátumu valuty a nesmú Úniu zapájať do transformácie splatnosti ani ju vystaviť žiadnemu riziku spojenému so zmenou výmenného kurzu alebo úrokovej sadzby, ani akémukoľvek inému obchodnému riziku.
   2.   Pokiaľ to okolnosti umožňujú a ak o to Moldavská republika požiada, Komisia môže prijať potrebné kroky, aby zabezpečila, že sa do zmluvných podmienok poskytnutia úveru zahrnie doložka o predčasnom splatení úveru a že tejto doložke bude zodpovedať príslušná doložka v podmienkach týkajúcich sa operácií prijímania úverov.
   3.   Pokiaľ okolnosti umožnia zlepšenie úrokovej sadzby úveru a ak o to Moldavská republika požiada, Komisia sa môže rozhodnúť úplne alebo čiastočne refinancovať svoje počiatočné úvery alebo môže reštrukturalizovať príslušné finančné podmienky. Operácie refinancovania alebo reštrukturalizácie sa vykonávajú v súlade s odsekmi 1 a 4 a nesmú viesť k predĺženiu splatnosti dotknutých prijatých úverov ani k zvýšeniu sumy istiny nesplatenej k dátumu refinancovania alebo reštrukturalizácie.
   4.   Všetky náklady, ktoré vzniknú Únii v súvislosti s operáciami prijímania a poskytovania úverov na základe tohto rozhodnutia, znáša Moldavská republika.
   5.   Komisia informuje Európsky parlament a Radu o vývoji operácií uvedených v odsekoch 2 a 3.
   Článok 6
   1.   Makrofinančná pomoc Únie sa vykonáva v súlade s nariadením Európskeho parlamentu a Rady (EÚ, Euratom) č. 966/2012 (6) a s delegovaným nariadením Komisie (EÚ) č. 1268/2012 (7).
   2.   Vykonávanie makrofinančnej pomoci Únie podlieha priamemu hospodáreniu.
   3.   Dohoda o úveroch a dohoda o grantoch, ktoré sa majú dojednať s orgánmi Moldavskej republiky, musia obsahovať ustanovenia s cieľom:

               a)

               zabezpečiť, aby Moldavská republika pravidelne kontrolovala, či sa finančné prostriedky poskytované z rozpočtu Únie využívajú riadne, aby prijala vhodné opatrenia na predchádzanie nezrovnalostiam a podvodom a v prípade potreby podnikla právne kroky s cieľom získať späť akékoľvek finančné prostriedky poskytnuté podľa tohto rozhodnutia, ktoré boli získané neoprávnene;

               b)

               zabezpečiť ochranu finančných záujmov Únie, a to najmä zavedením konkrétnych opatrení v súvislosti s prevenciou a bojom proti podvodom, korupcii a iným nezrovnalostiam s dosahom na makrofinančnú pomoc Únie v súlade s nariadením Rady (ES, Euratom) č. 2988/95 (8), nariadením Rady (Euratom, ES) č. 2185/96 (9) a nariadením Európskeho parlamentu a Rady (EÚ, Euratom) č. 883/2013 (10);

               c)

               výslovne splnomocniť Komisiu vrátane Európskeho úradu pre boj proti podvodom alebo ich zástupcov na vykonávanie kontrol vrátane kontrol a inšpekcií na mieste;

               d)

               výslovne splnomocniť Komisiu a Dvor audítorov na vykonávanie auditov počas obdobia dostupnosti makrofinančnej pomoci Únie a po tomto období vrátane auditov dokumentov a auditov na mieste, ako sú napríklad operatívne posúdenia;

               e)

               zabezpečiť, aby mala Únia nárok na predčasné splatenie úveru a/alebo plné splatenie grantu, ak sa zistí, že Moldavská republika sa v súvislosti s riadením makrofinančnej pomoci Únie dopustila podvodu alebo korupcie alebo akéhokoľvek iného protiprávneho konania poškodzujúceho finančné záujmy Únie.

         4.   Komisia pred vykonaním makrofinančnej pomoci Únie posúdi prostredníctvom operatívneho posúdenia primeranosť finančných opatrení Moldavskej republiky, administratívnych postupov a vnútorných a vonkajších kontrolných mechanizmov, ktoré sa týkajú tejto pomoci.
   Článok 7
   1.   Komisii pomáha výbor. Uvedený výbor je výborom v zmysle nariadenia (EÚ) č. 182/2011.
   2.   Ak sa odkazuje na tento odsek, uplatňuje sa článok 5 nariadenia (EÚ) č. 182/2011.
   Článok 8
   1.   Komisia každý rok do 30. júna predloží Európskemu parlamentu a Rade správu o vykonávaní tohto rozhodnutia v predchádzajúcom roku vrátane hodnotenia tohto vykonávania. V uvedenej správe sa:

               a)

               preskúma dosiahnutý pokrok v poskytovaní makrofinančnej pomoci Únie;

               b)

               posúdi hospodárska situácia a vyhliadky Moldavskej republiky, ako aj dosiahnutý pokrok vo vykonávaní opatrení politiky uvedených v článku 3 ods. 1;

               c)

               uvedú súvislosti medzi podmienkami v oblasti hospodárskej politiky stanovenými v memorande o porozumení, priebežnými hospodárskymi a fiškálnymi výsledkami Moldavskej republiky a rozhodnutiami Komisie o vyplatení splátok makrofinančnej pomoci Únie.

         2.   Najneskôr do dvoch rokov po uplynutí obdobia dostupnosti pomoci uvedeného v článku 1 ods. 4 Komisia predloží Európskemu parlamentu a Rade správu o hodnotení ex post, v ktorej posúdi výsledky a efektívnosť ukončenej makrofinančnej pomoci Únie a rozsah, v akom prispela k cieľom pomoci.
   Článok 9
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Štrasburgu 13. septembra 2017

            Za Európsky parlament

            predseda

         A. TAJANI

            Za Radu

            predseda

         M. MAASIKAS

      (1)  Pozícia Európskeho parlamentu zo 4. júla 2017 (zatiaľ neuverejnená v úradnom vestníku) a rozhodnutie Rady zo 17. júla 2017.

      (2)  Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (Ú. v. EÚ L 260, 30.8.2014, s. 4).

      (3)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).

      (4)  Rozhodnutie Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30).

      (5)  Nariadenie Rady (ES, Euratom) č. 480/2009 z 25. mája 2009, ktorým sa zriaďuje Garančný fond pre vonkajšie opatrenia (Ú. v. EÚ L 145, 10.6.2009, s. 10).

      (6)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (7)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

      (8)  Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. ES L 312, 23.12.1995, s. 1).

      (9)  Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

      (10)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

      Spoločné vyhlásenie Európskeho parlamentu, Rady a Komisie
      Vzhľadom na iniciatívy týkajúce sa zmien volebného systému v Moldavskej republike Európsky parlament, Rada a Komisia zdôrazňujú, že predpokladom na poskytnutie makrofinančnej pomoci je, že prijímajúca krajina rešpektuje skutočné demokratické mechanizmy vrátane pluralitného parlamentného systému a zásad právneho štátu a že zaručuje dodržiavanie ľudských práv. Komisia a Európska služba pre vonkajšiu činnosť monitorujú plnenie tohto predpokladu počas celého životného cyklu makrofinančnej pomoci a budú teda venovať maximálnu pozornosť tomu, ako orgány Moldavskej republiky zohľadnia odporúčania príslušných medzinárodných partnerov (najmä Benátskej komisie a OBSE/ODIHR).


title: Rozhodnutie Európskeho parlamentu a Rady č. 791/2004/ES z 21. apríla 2004, ktorým sa ustanovuje akčný program spoločenstva na podporu organizácií činných na európskej úrovni a špecifických činností v oblasti vzdelávania a školenia

text:
Dôležité právne oznámenie

|

32004D0791

Úradný vestník L 138 , 30/04/2004 S. 0031 - 0039

		Rozhodnutie Európskeho parlamentu a Rady č. 791/2004/ESz 21. apríla 2004,ktorým sa ustanovuje akčný program spoločenstva na podporu organizácií činných na európskej úrovni a špecifických činností v oblasti vzdelávania a školeniaEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 149 ods. 4 a článok 150 ods. 4,so zreteľom na návrh Komisie,so zreteľom na stanovisko Európskeho hospodárskeho a sociálneho výboru [1],po porade s Výborom regiónov,konajúc v súlade s postupom ustanoveným v článku 251 zmluvy [2],keďže:(1) zmluva ustanovuje, že spoločenstvo má prispievať na rozvoj kvality vzdelávania podporovaním a dopĺňaním činnosti členských štátov, má zaviesť politiku odbornej prípravy, ktorá podporuje a dopĺňa činnosť členských štátov, a podporiť spoluprácu s tretími krajinami;(2) laekenská deklarácia pripojená k záverom zasadania Európskej rady zo 14. a 15. decembra 2001 uvádza, že jeden zo základných problémov, ktorý by mala Európska únia vyriešiť, je spôsob, ako občanom priblížiť európske zámery a európske inštitúcie;(3) podrobný pracovný program na ďalšie sledovanie cieľov vzdelávacích a školiacich systémov v Európe [3], prijatý na zasadaní Rady dňa 14. júna 2002, ustanovuje program aktivity, ktorá si vyžaduje podporu na európskej úrovni;(4) deklarácia Európskej únie pri príležitosti 50. výročia všeobecnej deklarácie ľudských práv z Viedne z 10. decembra 1998 uvádza, že Únia by mala ďalej rozvíjať spoluprácu v oblasti ľudských práv, ako sú vzdelávacie a školiace aktivity, a to v koordinácii s ostatnými príslušnými organizáciami a zabezpečiť pokračovanie európskeho magisterského programu o ľudských právach a demokratizácii, ktorý je organizovaný 15 európskymi univerzitami;(5) v záveroch zasadania Európskej rady z Kolína nad Rýnom zo 4. júna 1999 sa uvádza, že s cieľom zabezpečenia udržateľnosti a kontinuity európskeho magisterského programu o ľudských právach a demokratizácie "by sa mala venovať väčšia pozornosť otázke ochrane rozpočtu";(6) položky A-3010, A-3011, A-3012, A-3013, A-3014, A-3017, A-3022, A-3027, A-3044, B3-1000 a B3-304 zo všeobecného rozpočtu Európskej únie na rozpočtový rok 2003 a predošlé rozpočtové roky potvrdili svoj význam pre oblasť vzdelávania a školenia;(7) Európska univerzita, ktorá organizuje kurzy práva, ekonómie, politológie, spoločenských vied a humanitných predmetov s európskym aspektom, Európsky vysokoškolský inštitút, ktorý prispieva k rozvoju európskeho kultúrneho a vedeckého dedičstva prostredníctvom vyššieho vzdelávania a výskumu, Európsky inštitút verejnej správy, ktorý vzdeláva štátnych a európskych úradníkov v oblasti európskej integrácie, Akadémia európskeho práva v Trieri, ktorá poskytuje školenie pre odborníkov a užívateľov európskeho práva na úrovni vysokej školy, Európske medziuniverzitné centrum pre ľudské práva a demokratizáciu, ktoré poskytuje európsky magisterský program a štipendiá vyššieho stupňa, ako aj ďalšie vzdelávacie, školiace a výskumné služby na podporu ľudských práv a demokratizácie, Európska agentúra pre rozvoj vzdelávania v oblasti špeciálnych potrieb, ktorá sa svojou činnosťou snaží zlepšiť kvalitu vzdelávania žiakov so špeciálnymi potrebami a podporiť dlhodobú európsku spoluprácu v tejto oblasti, a Medzinárodné centrum pre európske odborné vzdelávanie, ktoré zabezpečuje výučbu, školenie a výskum v oblasti otázok europeizácie, globalizácie, federalizmu, regionalizmu a transformácie súčasných spoločenských štruktúr predstavujú organizácie, ktoré sledujú ciele všeobecného európskeho záujmu;(8) je zvýšená potreba odborne vzdelávať štátnych sudcov v oblasti uplatňovania práva spoločenstva a pre takéto školenia je potrebná podpora spoločenstva, najmä nasledovné prijatie nariadenia Rady (ES) 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 zmluvy [4] zvyšuje právomoc štátnych súdov na uplatňovanie týchto zmluvných ustanovení;(9) nariadenie Rady 1605/2002 z 25. júna 2002 (ES, Euratom) o rozpočtových pravidlách, ktoré sa vzťahujú na všeobecný rozpočet Európskych spoločenstiev [5], ďalej len "rozpočtové nariadenie", vyžaduje, aby bolo ustanovené nariadenie o financovaní týchto existujúcich podporných akcií;(10) Európsky parlament, Rada a Komisia sa v čase prijatia rozpočtového nariadenia zaviazali, že zabezpečia, aby toto nariadenie nadobudlo účinnosť od rozpočtového roka 2004; Komisia sa zaviazala, že zváži pripomienky uvedené v rozpočte v kontexte implementácie;(11) je potrebné zabezpečiť, aby inštitúcie, ktorým boli spoločenstvom v predošlých rokoch pridelené finančné prostriedky mali dostatočnú úroveň stability a kontinuity financovaného subjektu podľa finančného nariadenia a jeho pravidiel pre implementáciu;(12) mali by sa prijať ustanovenia pre geografické pokrytie programu tak, aby boli zahrnuté aj pristupujúce členské štáty, a v prípade niektorých akcií možno aj krajiny EZVO/EHP a kandidátske krajiny;(13) akékoľvek financovanie mimo spoločenstva zo štátnych zdrojov by malo byť v súlade s článkami 87 a 88 zmluvy;(14) v zmysle bodu 33 medziinštitucionálnej dohody zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [6], toto rozhodnutie ustanovuje na obdobie trvania tohto programu finančný rámec, ktorý obsahuje prvotný odkaz na rozpočtový orgán v čase postupu zostavovania ročného rozpočtu;(15) akýkoľvek finančný príspevok poskytnutý podľa tohto rozhodnutia by mal byť striktne v súlade s princípmi podriadenosti a proporcionality,ROZHODLI TAKTO:Článok 1Cieľ a aktivity programu1. Toto rozhodnutie ustanovuje akčný program spoločenstva v oblasti vzdelávania a školenia (ďalej len ako "program") na podporu organizácií a ich aktivít, ktoré sa usilujú rozšíriť a prehĺbiť vedomie budovania Európy alebo prispieť k úspešnému plneniu spoločných cieľov politiky v oblasti vzdelávania a školenia, ako vnútri, tak aj mimo spoločenstva.2. Hlavným cieľom tohto programu je podporiť aktivity organizácií v oblasti vzdelávania a školenia.Aktivity, ktorých sa týka tento program sú nasledujúce:a) práve prebiehajúci pracovný program organizácie pôsobiacej na európskej alebo celosvetovej úrovni, ktorá sleduje cieľ všeobecného európskeho záujmu v oblasti vzdelávania a školenia alebo cieľ, ktorý tvorí časť politiky Európskej únie v tejto oblasti;b) špecifická akcia, ktorá podporuje činnosť Európskej únie v tejto oblasti a poskytuje informácie o európskej integrácii a cieľoch, ktoré sleduje Únia vo svojich medzinárodných vzťahoch alebo akcia, ktorá podporuje akciu spoločenstva a preberá ju na národnej úrovni.Tieto aktivity musia alebo by mali predovšetkým prispieť k rozvoju a zavedeniu kooperačnej politiky spoločenstva a akcií v oblasti vzdelávania a školenia.3. Tento program sa začína 1. januára 2004 a končí 31. decembra 2006.Článok 2Prístup k programuOrganizácia musí na udelenie grantu spĺňať podmienky uvedené v prílohe a musí mať nasledujúce charakteristiky:a) musí ísť o nezávislý a neziskový právnický subjekt aktívny predovšetkým v oblasti vzdelávania a školenia, s cieľom zameraným v prospech spoločnosti;b) musí byť legálne zriadená viac než dva roky a musí mať ročné účtovné výkazy za predchádzajúce dva roky overené kvalifikovaným audítorom;c) jej aktivity musia byť v súlade s princípmi, ktoré sú základom činnosti spoločenstva v oblasti vzdelávania a školenia a brať do úvahy priority stanovené v prílohe.Vo výnimočných prípadoch môže Komisia upustiť od požiadavky uvedenej v bode b) prvého odseku, a to za predpokladu, že nebudú ohrozené finančné záujmy spoločenstva.Článok 3Účasť tretích krajínParticipácia na akciách podľa tohto programu môže byť otvorená pre organizácie zriadené v:a) pristupujúcich štátoch, ktoré podpísali Zmluvu o vstupe dňa 16. apríla 2003;b) krajinách EZVO/EHP v súlade s podmienkami stanovenými v dohode o EHP;c) Rumunsku a Bulharsku, podmienky pre účasť sa stanovia v súlade s Európskymi dohodami, ich dodatočnými protokolmi a rozhodnutiami príslušných asociačných rád;d) Turecku, podmienky na účasť sa stanovia v súlade s rámcovou dohodou medzi Európskym spoločenstvom a Tureckou republikou z 26. februára 2002 na všeobecných princípoch účasti Tureckej republiky v programoch spoločenstva [7].Článok 4Výber príjemcovProgram sa týka dvoch typov príjemcov:a) skupina 1: prevádzkové granty udelené priamo príjemcom uvedeným v zozname podľa názvu v bode 2 prílohy;b) skupina 2: podpora pre európske asociácie aktívne v oblasti vzdelávania alebo školenia, podpora pre aktivity v oblasti vyššieho vzdelávania zameraného na európsku integráciu, vrátane Jean Monnet profesúr, podpora pre aktivity, ktoré prispievajú k úspešnému plneniu budúcich cieľov vzdelávacích a školiacich systémov v Európe a podpora pre odborné vzdelávanie štátnych sudcov v oblasti európskeho práva a pre organizovanie spolupráce medzi súdmi. Príjemcovia sa vyberajú prostredníctvom výzvy na podávanie návrhov v súlade s celkovými kritériami, ktoré sú stanovené v prílohe.Článok 5Udelenie grantuGranty sa udelia podľa rôznych akcií programu, a to v súlade s ustanoveniami, ktoré sa nachádzajú v príslušnej časti prílohy.Článok 6Finančné ustanovenia1. Finančný rámec na zavedenie tohto programu na obdobie špecifikované v článku 1 odsek 3 sa týmto stanovuje na 77 miliónov eur.2. Ročné dotácie sú povolené rozpočtovým orgánom v hraniciach finančného výhľadu.Článok 7VykonávanieKomisia zodpovedá za vykonávanie tohto programu v súlade s ustanoveniami, ktoré sa nachádzajú v prílohe.Článok 8Monitorovanie a hodnotenie1. Najneskôr do 31. decembra 2007 Komisia predloží Európskemu parlamentu a Rade správu o plnení programových cieľov.Táto správa bude okrem iného založená na externej hodnotiacej správe, ktorá musí byť k dispozícii najneskôr do konca roka 2006, a ktorá prinajmenšom zhodnotí celkovú vecnosť a koherenciu programu, účinnosť jeho realizácie (príprava, výber, vykonávanie akcií) a celkovú a individuálnu účinnosť rôznych akcií z hľadiska dosiahnutia cieľov stanovených v článku 1 a v prílohe.Komisia okrem toho každoročne podá Európskemu parlamentu a Rade správu o realizácii programu.2. Európsky parlament a Rada, v súlade so Zmluvou, rozhodnú o pokračovaní programu od 1. januára 2007.Článok 9Nadobudnutie účinnostiToto rozhodnutie nadobúda účinnosť dňom nalsedujúcim po jeho uverejnení v Úradnom vestníku Európskych spoločenstiev.V Štrasburgu 21. apríla 2004Za Európsky parlamentpredsedaP. CoxZa RadupredsedaD. Roche[1] Ú. v. EÚ C 32, 5.2.2004, s. 52.[2] Stanovisko Európskeho parlamentu zo 6. novembra 2003 (zatiaľ neuverejnené v úradnom vestníku). Spoločné stanovisko Rady z 22. decembra 2003 (Ú. v. EÚ C 72 E, 23.3.2004, s. 19), stanovisko Európskeho parlamentu z 10. marca 2004 (zatiaľ neuverejnené v úradnom vestníku) a rozhodnutie Rady z 30. marca 2004.[3] Ú. v. ES C 142, 14.6.2002, s. 1.[4] Ú. v. ES L 1, 4.1.2003, s. 1.[5] Ú. v. ES L 248, 16.9.2002, s. 1.[6] Ú. v. ES C 172, 18.6.1999, s. 1. Dohoda v poslednom znení rozhodnutia Európskeho parlamentu a Rady 2003/429/EÚ (Ú. v. EÚ L 147, 14.6.2003, s. 25).[7] Ú. v. ES L 61, 2.3.2002, s. 29.--------------------------------------------------PRÍLOHA1. ÚVODCiele stanovené v článku 1 majú byť realizované prostredníctvom akcií, ktoré sú uvedené v tejto prílohe.Táto príloha zahŕňa dva hlavné typy akcií:- prvý typ, akcie 1 a 2, je zameraný na podporu špecifických inštitúcií alebo vybraných asociácií aktívnych na európskej úrovni v oblasti vzdelávania a školenia,- druhý typ, akcia 3, je zameraný na podporu špecifických aktivít alebo projektov zameraných na európsku integráciu (akcia 3A) alebo na podporu politiky Európskej únie v oblasti vzdelávania a školenia mimo programov spoločenstva v týchto oblastiach (akcia 3B) alebo na podporu školení v oblasti európskeho práva, najmä pre štátnych sudcov (akcia 3C).2. VYKONÁVANIE PODPOROVANÝCH ČINNOSTÍAktivity organizácií, ktoré spĺňajú podmienky pre financovanie spoločenstva podľa programu, spadajú do jednej z nasledujúcich oblastí:Akcia 1: Podpora pre presne určené inštitúcie aktívne v oblasti vzdelávania a školeniaPodľa tejto akcie programu môžu byť granty udelené na podporu určitých prevádzkových a správnych nákladov nasledovných inštitúcií, ktoré sledujú cieľ všeobecného európskeho záujmu a pôsobia v nasledujúcich oblastiach:- Európska univerzita (kempusy v Brugge a Natoline) v postgraduálnych štúdiách o európskom rozsahu práva, ekonómie, politických a spoločenských vied a humanitných predmetov,- Európsky vysokoškolský inštitút vo Florencii v jeho prispievaní k rozvoju európskeho kultúrneho a vedeckého dedičstva prostredníctvom vyššieho vzdelávania a výskumu,- Európsky inštitút verejnej správy v Maastrichte vo vzdelávaní štátnych a európskych úradníkov, ktoré ich oprávňuje na vykonávanie svojich pracovných úloh v oblasti európskej integrácie,- Akadémia európskeho práva v Trieri v jej ďalšom vzdelávaní odborníkov a užívateľov európskeho práva na univerzitnej úrovni,- Európske medziuniverzitné centrum pre ľudské práva a demokratizáciu pre pokračovanie európskeho magisterského titulu v oblasti ľudských práv a demokratizácie a ďalších štipendijných vzdelávacích programov a ostatných vzdelávacích, školiacich a výskumných aktivít v podporovaní ľudských práv a demokratizácie,- Európska agentúra pre rozvoj vzdelávania v oblasti špeciálnych potrieb v zlepšovaní kvality vzdelávania v oblasti špeciálnych potrieb a inštitúcie rozsiahlej a dlhodobej spolupráce v tejto oblasti,- Medzinárodné centrum pre európske odborné vzdelávanie v štúdiu, vzdelávaní, školení a výskumu o otázkach európskeho a svetového zjednotenia, federalizmu, regionalizmu a meniacich sa štruktúr súčasnej spoločnosti z hľadiska svetového federalizmu.Komisia môže udeliť granty vyššie uvedeným inštitúciám po prijatí príslušného pracovného plánu a rozpočtu. Granty môžu byť udelené každoročne alebo viacročne v rámci rámcovej dohody o partnerstve s Komisiou.Granty udelené podľa tejto akcie nebudú podliehať princípu postupného znižovania, ktorý ustanovuje článok 113 odsek 2 finančného nariadenia.Aktivity inštitúcií, ktoré sú podporované podľa tejto akcie môžu prebiehať v rámci alebo mimo Európskej únie.Zdroje poskytnuté podľa akcie 1 nepresiahnu viac ako 65 % a nebudú menšie ako 58 % z celkového rozpočtu, ktorý je k dispozícii pre tento program.Akcia 2: Podpora pre európske asociácie aktívne v oblasti vzdelávania a školeniaPodľa tejto akcie programu môžu byť granty udelené na podporu určitých prevádzkových a správnych nákladov európskych asociácií, ktoré sú aktívne v oblasti vzdelávania a školenia, a ktoré spĺňajú nasledujúce minimálne kritéria:- existuje ako organizácia sledujúca cieľ všeobecného európskeho záujmu ako je definované v článku 162 vykonávacích pravidiel finančného nariadenia, ktoré ustanovuje nariadenie Komisie (ES, Euratom) 2342/2002 [1],- pôsobí v oblasti vzdelávania a školenia na európskej úrovni a sleduje jasné a presne definované ciele, ktoré sú ustanovené v ich oficiálnych článkoch o asociácii,- má členov minimálne v dvanástich členských štátoch Európskej únie,- skladá sa z národných, regionálnych a miestnych asociácií,- má sídlo a právny status v jednom z členských štátov Európskej únie,- väčšinu svojich aktivít uskutoční v členských štátoch Európskej únie, v krajinách, ktoré patria do európskeho ekonomického priestoru a/alebo v kandidátskych krajinách.Podľa tejto akcie sa granty udeľujú po výbere z návrhov predložených na základe jednej alebo viacerých uverejnených výziev na podávanie návrhov. Grant spoločenstva nepokrýva viac ako 75 % oprávnených nákladov uvedených v odsúhlasenom pracovnom pláne pre asociáciu. Granty môžu byť udelené každoročne alebo viacročne v rámci rámcovej dohody o partnerstve s Komisiou.Granty udelené podľa tejto akcie nebudú podliehať princípu postupného znižovania, ktorý ustanovuje článok 113 odsek 2 finančného nariadenia.Zdroje poskytnuté podľa akcie 2 nepresiahnu viac ako 4 % celkového rozpočtu, ktorý je k dispozícii pre tento program.Akcia 3a: Podpora pre aktivity v oblasti vyššieho vzdelávania zameraného na európsku integráciu, vrátane Jean Monnet profesúrTáto akcia sa týka aktivít, ktoré podporujú činnosť Európskej únie v oblasti vyššieho vzdelávania, zvyšujú informovanosť o európskej integrácii a cieľoch, ktoré sleduje Únia vo svojich medzinárodných vzťahoch v okruhu vyššieho vzdelávania alebo sa týka aktivít, ktoré podporujú činnosť spoločenstva a jej preberanie na národnej úrovni.Aktivity, ktoré sú podporované podľa tejto akcie môžu prebiehať v krajinách v rámci alebo mimo Európskej únie.Podľa článku 2 tohto rozhodnutia, týka sa to predovšetkým:- zavedenia štúdia o európskej integrácii na univerzitách,- založenia a podpory národných asociácií učiteľov, ktorí sú špecializovaní na oblasť európskej integrácie,- podpory diskusie a úvah o procese európskej integrácii,- podpory akademického prieskumu o prednostných prioritných otázkach EÚ, ako sú budúcnosť Európy alebo dialóg medzi národmi a kultúrami, vrátame prieskumu uskutočneného mladými akademickými pracovníkmi.Podľa tejto akcie sa granty udeľujú po výbere z návrhov predložených na základe jednej alebo viacerých uverejnených výziev na podávanie návrhov. Grant spoločenstva nepokrýva viac ako 75 % oprávnených nákladov aktivít vybraných pre financovanie podľa tejto akcie.Zdroje poskytnuté podľa akcie 3A nepresiahnu viac ako 24 % a nebudú menšie ako 20 % z celkového rozpočtu, ktorý je k dispozícii pre tento program.Akcia 3B: Podpora pre aktivity, ktoré prispievajú k úspešnému plneniu budúcich cieľov vzdelávacích a školiacich systémov v EurópeAkcia 3B sa týka aktivít, ktoré podporujú, vykonávajú, zvyšujú informovanosť a propagujú plnenie troch cieľov vzdelávacích a školiacich systémov v Európe, ktoré boli odsúhlasené Európskou radou pre rok 2010 [2]:- zlepšenie kvality a efektívnosti vzdelávacích a školiacich systémov v Európskej únii,- uľahčenie prístupu všetkých ľudí k vzdelávacím a školiacim systémom,- sprístupniť vzdelávacie a školiace systémy širšej verejnosti,a 13 vedľajších cieľov, ktoré s nimi súvisia. Tieto aktivity môžu zahŕňať pokrokové prístupy, ktoré zahŕňajú obdobie do roku 2010 a môžu zahŕňať ako intra-európske aspekty, tak aj aspekty postavenia Európy vo svete.Typy aktivít, ktoré sú podporované podľa tejto akcie, sa skladajú zo zavedenia otvorenej metódy koordinácie v oblasti vzdelávania a školenia, najmä prostredníctvom dôslednej, opakovanej kontroly, výmenou užitočných postupov, výmeny informácií a stanovením indikátorov a kritérií.Ide predovšetkým o tieto aktivity:- podpora pre štúdium, informácie a výskum, ktoré súvisia s úspešným plnením konkrétnych budúcich cieľov,- zasadania odborníkov, semináre, konferencie a študijné pobyty, ktoré podporujú realizáciu podrobného pracovného plánu,- príprava a realizácia informačných aktivít a zverejňovania, ktoré sa usilujú zvýšiť informovanosť v oblastiach vzdelávania a školenia vrátane aktivít, ktoré boli mienené na podporu činnosti Európskej únie v týchto oblastiach a zlepšenie kvality, všeobecnej dostupnosti a otvorenosti európskych vzdelávacích a školiacich systémov širšej verejnosti,- rôzne aktivity podporujúce činnosť spoločenstva zapojením organizácií, ktoré hrajú dôležitú úlohu v občianskej spoločnosti a pôsobia na národnej alebo európskej úrovni v oblastiach vzdelávania a školenia.Táto akcia sa uskutoční prostredníctvom grantov udelených po výbere z návrhov predložených na základe jednej alebo viacerých uverejnených výziev na podávanie návrhov.Granty môžu byť udelené inštitúciám, ktoré majú sídlo v jednom z členských štátov Európskej únie, v krajinách, ktoré patria do oblasti európskej ekonomiky alebo v kandidátskych krajinách. Pre aktivity, ktoré sa týkajú tretieho cieľa (sprístupnenie vzdelávacích a školiacich systémov širšej verejnosti), môžu byť granty výnimočne udelené inštitúciám, ktorých sídlo sa nachádza v tretích krajinách.Grant spoločenstva zvyčajne nepokryje viac ako 75 % oprávnených nákladov vybraných návrhov.Zdroje poskytnuté podľa akcie 3B nepresiahnu viac ako 14 % a nebudú menšie ako 9 % celkového rozpočtu, ktorý je k dispozícii pre tento program.Akcia 3C: Podpora na vzdelávanie štátnych sudcov v oblasti európskeho právaPodľa tejto akcie môžu byť granty udelené na podporu činností podporujúcich spoluprácu súdov a iných činností, ktoré sú zamerané na podporu školenia európskeho práva, najmä pre štátnych sudcov.Činnosti, ktoré sú podporované podľa tejto akcie môžu prebiehať v členských štátoch, v krajinách, ktoré spadajú do európskeho ekonomického priestoru alebo v kandidátskych krajinách.Podľa tejto akcie sa granty udeľujú po výbere z návrhov predložených na základe jednej alebo viacerých uverejnených výziev na podávanie návrhov. Grant spoločenstva zvyčajne pokrýva viac ako 75 % oprávnených nákladov aktivity, ktorá je stanovená v odsúhlasenom pracovnom pláne.Zdroje poskytnuté podľa akcie 3C nepresiahnu viac ako 4 % celkového rozpočtu, ktorý je k dispozícii pre tento program.3. TRANSPARENTNOSŤPríjemca grantu podľa ktorejkoľvek časti tohto programu na zreteľnom mieste, ako sú napríklad jeho domovská internetová stránka alebo výročná správa uvedie, že grant bol poskytnutý z prostriedkov Európskej únie.4. KRITÉRIA HODNOTENIA ŽIADOSTÍ O FINANCOVANIEŽiadosti o financovanie grantu predložené na základe výzvy na podávanie návrhov sú posudzované s ohľadom na nasledovné kritériá:- závažnosť vo vzťahu k cieľom programu a príslušnej akcii- závažnosť vo vzťahu k akýmkoľvek prioritám alebo iným kritériám, ktoré sú stanovené vo výzve pre podávanie návrhov- kvality návrhu- pravdepodobného dopadu na vzdelávanie a/alebo školenie na európskej úrovni5. OPRÁVNENÉ VÝDAVKYPri určovaní výšky grantu udeleného podľa ktorejkoľvek akcie programu môže Komisia použiť jednotnú sadzbu financovania založeného na uverejnených škálach pre jednotkové náklady.V prípade grantov udelených v roku 2004 je možné, aby doba použiteľnosti výdavkov začala 1. januárom 2004 za predpokladu, že výdavky nepredchádzajú dňu, kedy bola podaná žiadosť o grant alebo dňu, ktorým začína rozpočtový rok príjemcu.Počas roka 2004, v prípade príjemcov, ktorých rozpočtový rok začína pred 1. marcom, môže byť udelená výnimka k povinnosti podpísať dohodu o udelení grantu počas prvých štyroch mesiacov od začiatku rozpočtového roka príjemcu, ako sa uvádza v článku 112 odseku 2 finančného nariadenia. V tomto prípade by mala byť dohoda o udelení grantu podpísaná najneskôr do 30. júna 2004.6. RIADENIE PROGRAMUNa základe analýzy úžitku a nákladov, Komisia môže rozhodnúť o tom, že prenechá všetky alebo len časť úloh riadenia programu vykonávacej agentúre, a to v súlade s článkom 55 finančného nariadenia; takisto sa môže obrátiť na odborníkov a spôsobiť akékoľvek ďalšie výdavky na technickú a administratívnu pomoc, a to bez využitia práva verejnej autority, na ktoré použije vonkajšie zdroje podľa zmlúv o službách určených na tento účel. Takisto môže financovať štúdie, výskum a organizovať zasadania odborníkov, ktoré s pravdepodobnosťou uľahčia zavedenie programu a môže podniknúť akcie informovanosti, uverejňovania a rozširovania, ktoré bezprostredne súvisia s úspešným plnením programových cieľov.7. KONTROLY A AUDITY7.1. Príjemca prevádzkového grantu má pre potreby Komisie k dispozícii všetky dokumenty o finančnej podpore, vrátane výroku audítora k účtovníctvu, ktoré sa týkajú výdavkov vzniknutých počas grantového roka, a to v období piatich rokov od poslednej platby. Príjemca grantu zabezpečí, aby v prípade potreby boli k dispozícii Komisii aj dokumenty o finančnej podpore, ktoré sú vlastníctvom partnerov alebo členov.7.2. Komisia môže vykonať kontrolu využívania grantu buď priamo jej vlastnými pracovníkmi alebo prostredníctvom akéhokoľvek iného externého kvalifikovaného orgánu, ktorý vyberie pre tento účel. Takéto kontroly sa môžu vykonávať po celý čas trvania Zmluvy a v období piatich rokov od dátumu platby zostatku. V prípade potreby môžu výsledky kontroly viesť k zásahom Komisie.7.3. Zamestnancom Komisie a externým pracovníkom poverených Komisiou prináleží právoprístupu, a to najmä do kancelárií príjemcu a ku všetkým informáciám, vrátane informácií v elektronickom formáte, ktoré sú potrebné pre vykonávanie takýchto auditov.7.4. Súd audítorov a Európsky úrad boja proti podvodom (OLAF) majú tie isté práva, najmä prístupu, ako Komisia.7.5. Aby mohla chrániť finančné záujmy Európskych spoločenstiev proti podvodom a iným protiprávnym činnostiam, Komisia môže podľa tohto programu vykonať kontroly a inšpekcie na mieste v súlade s nariadením Rady (Euratom, ES) 2185/96 [3]. V prípade potreby môže vyšetrovanie viesť Európsky úrad boja proti podvodom (OLAF), pričom sa riadi nariadením Európskeho parlamentu a Rady (ES) 1073/1999 [4].[1] Ú. v. ES L 357, 31.12.2002, s. 1.[2] Podrobný pracovný program na ďalšie sledovanie cieľov vzdelávacích a školiacich systémov v Európe (Ú. v. ES C 142, 14.6.2002, s. 1).[3] Ú. v. ES L 292, 15.11.1996, s. 2.[4] Ú. v. ES L 136, 31.5.1999, s. 1.--------------------------------------------------


title: 2004/654/ES: Rozhodnutie Rady z 27. mája 2004 o podujatí Európske hlavné mesto kultúry na rok 2007

text:
               24.9.2004

               SK

               Úradný vestník Európskej únie

               L 299/19

      ROZHODNUTIE RADY

   z 27. mája 2004
   o podujatí Európske hlavné mesto kultúry na rok 2007
   (2004/654/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na rozhodnutie Európskeho parlamentu a Rady č. 1419/1999/ES z 25. mája 1999 o akcii Spoločenstva na podporu podujatia Európske hlavné mesto kultúry pre roky 2005 až 2019 (1), najmä na jeho článok 2 ods. 3 a článok 4,
   so zreteľom na správu výberovej komisie z apríla 2004, ktorá bola predložená Komisii, Európskemu parlamentu a Rade v súlade s článkom 2 ods. 2 rozhodnutia 1419/1999/ES,
   so zreteľom na odporúčanie Komisie z 30. apríla 2004,
   ROZHODLA TAKTO:
   Článok 1
   Luxemburg je určený za „Európske hlavné mesto kultúry 2007“ v súlade s článkom 2 ods. 1 rozhodnutia č. 1419/1999/ES.
   Článok 2
   Sibiu je určené za „Európske hlavné mesto kultúry 2007“ v súlade s článkom 4 rozhodnutia č. 1419/1999/ES.
   Článok 3
   Obidve určené mestá prijmú potrebné opatrenia na zabezpečenie účinného vykonávania článkov 1 a 5 rozhodnutia č. 1419/1999/ES.

      V Bruseli 27. mája 2004

            Za Radu

            predseda

         J. O'DONOGHUE

      (1)  Ú. v. ES L 166, 1.7.1999, s. 1.


title: 2012/475/EÚ: Rozhodnutie Európskej centrálnej banky z  2. augusta 2012 , ktorým sa zrušuje rozhodnutie ECB/2011/25 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (ECB/2012/17)

text:
               15.8.2012

               SK

               Úradný vestník Európskej únie

               L 218/19

         ROZHODNUTIE EURÓPSKEJ CENTRÁLNEJ BANKY
   z 2. augusta 2012,
   ktorým sa zrušuje rozhodnutie ECB/2011/25 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky
   (ECB/2012/17)
   (2012/475/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18 a článok 34.1 druhú zarážku,
   keďže:

               (1)

               Rozhodnutie ECB/2011/25 zo 14. decembra o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (1) by malo byť nahradené usmernením ECB/2012/18 z 2. augusta 2012 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky a o zmene a doplnení usmernenia ECB/2007/9 (2), aby sa národným centrálnym bankám umožnilo implementovať dodatočné opatrenia na zvýšenie podpory poskytovania úverov do svojich zmluvných a regulačných rámcov, ktoré sa uplatňujú na ich zmluvné strany.

               (2)

               Rozhodnutie ECB/2011/25 by sa malo zrušiť,

         PRIJALA TOTO ROZHODNUTIE:
   Článok 1
   Zrušenie rozhodnutia ECB/2011/25
   1.   Rozhodnutie ECB/2011/25 sa zrušuje s účinnosťou od 14. septembra 2012.
   2.   Odkazy na zrušené rozhodnutie sa považujú za odkazy na usmernenie ECB/2012/18.
   Článok 2
   Nadobudnutie účinnosti
   Toto rozhodnutie nadobúda účinnosť dva dni po jeho prijatí.

      Vo Frankfurte nad Mohanom 2. augusta 2012

            Prezident ECB

         Mario DRAGHI

      (1)  Ú. v. EÚ L 341, 22.12.2011, s. 65.

      (2)  Pozri stranu 20 tohto úradného vestníka.